
llix versibus illis, qiios in prima epistula ex Ponto ad 
Brutiim missa legimus: 

»Kebus idem, titulo differt. Et epistula cui sit 
Non occultato nomine missa docet« 
cognoscimus Oyidii ipsius sententia has epistulas eo tantum 
distingui a Tristium elegiis, quod in illis viros, ad quos sint 
scriptae, nominatim allocutus est. Quod ne in Tristibus faceret, 
euni artis maxime causis commotum esse^), ut et miserum 
desertumque a suis et maximae principis reverentiae plenum 
se depingeret, minime nobis videtur esse verisimile. Immo 
vero, ne amicos suos in Caesaris invidiam adduceret, nomina 
eorum reticuit poeta. Quin enim Augustus, quinam essent 
Ovidii amici, haud ignoraverit, quamquam non possumus du- 
bitare, tamen eum iure fuisse indignaturum, si ii, quibuscum 
familiaritate coniunctus erat, quorumque multi erant magna 
in republica auctoritate, cum Ovidio etiam post eius rele- 
gationem tam apertum habuissent usum, qui ne multitudinem 
quidem illis carminibus publicatis fugeret, facile intellegimus. 
Praeterea Ovidius ipse in Tristium elegiis saepissime profitetur 
sese neque posse nominare amicos neque illos velle id fieri, 
velut Trist. lib. Y eleg. 9 vers. 1 seq.: 

»0 tua si sineres in nostris nomina poni 
Carminibus, positus quam mihi saepe fores!« 
atque ex ep. ex Ponto IIT, 6 cognoscimus etiam posteriore 
tempore amicum quendam, cum id tutum non esse crederet, 
nomen suum in Ovidii carminibus appellari noliiisse. Itaque 
poetam tum demum, cum Augusti iram imminutam esse audi- 

^) Id enim Woelfelius in praefat. ad version. Tristium pag. 1835 
dicit. 

. V : :•!•./ 

vjs§e.t — .quqd paullo i^nte eius mortem factum esse epistulae 

J^i :^6ih: i^/h: vA J'K 4^onstrat : 

»Coeperat Augustus deceptae ignoscere culpae« — 
nomina amicorum in carminibus Eomam missis prodere ausum 
esse verisimile est. Cum autem Tristium elegiae et ex Ponto 
epistulae temporis spatio tam exiguo inter se distent, ut quin- 
tus illarum liber eodem anno — anno p. Chr. 12 — prorsus 
sit absolutus Eomamque missus, quo prima harum carmina 
sunt composita^), operae pretium videtur esse pauUo accuratius 
ex epistulis ex Ponto conquirere, quinam fuerint viri illi, ad 
quos Ovidius singulas Tristium elegias miserit. Quoniam vero 
in his carminibus raro invenimus, quae ad illorum vitae con- 
dicionem pertineant, carminis cuiusque indolem et tanquam 
sonum respicere debebimus, saepius autem in eo acquiescendum 
erit, ut carmen aliquod amico cuidam inscribendum esse satis 
probabile demonstremus. Sunt autem in Tristium libris sep- 
temdecim elegiae, quae ad amicos fideles Eomam missae sunt, 
reliqua carmina aut ad lectorem ^) qualemcunque aut ad uxo- 
rem aut ad Augustum aut ad Perillam aut ad invidum 
pertinent. 

Jam igitur quos ad amicos Ovidius carmina illa scripsisse 
videatur, ita quaeramus, ut primum de Cotta et Sex. Pompeio, 
qui inter omnes intima Ovidii familiaritate usi sunt, tum de 
Paullo Fabio Maximo, de Attico, de Bruto, de Caro disseramus. 



^) cf. Loersium in Prolegomenis ad edit. Trist. pag. 11. et Masson. 
vit. Ovid. ap. Bui-mann. vol. lY. pag. 105. 
*) cf. Merkel. in edit. pag. 68. 

Cotta Messalinus. 

Primum videamus, quidnam de huius viri vita et moribus 
sit traditum. 

. M. Yalerius Maximus, euius Tacitus in Anualibus saepius 
faeit mentionem^), patre M. Yalerio Messala Corvino na- 
tus-j, postea ab Aurelio Cotta adoptatus^), ne gens clarissima, 
ex qua mater erat orta cuiusque nulla supererat proles, funditus 
exstingueretur, in Aureliann Cottarum familiam transiit. Quam 
ad rem Ovidius ipse spectat in epist. ex Ponto III, 2 ad 
Cottam missa, ubi vers. 107 seq. haec legimus: 

»Adiectique probent genetiva ad nomina Cottae, 
Si tu non esses, interitura domus.« 

Quo facto M. Aurelius Cotta Maximus appellatus est. 
Praeterea fratre suo M. Valerio Corvino Messalino mortuo, eum 
cognomen sibi assumpsisse Messalini, Velleius Paterculus 
in libr. II cap. 112 narrat*). De magistratibus autem huius 
viri num quid nobis traditum sit, viri docti dubitant^), cum 

^) in Ann. 11, 32. IV, 20. V, 3. YI, 5. 6. 7. XH, 32. 

'^) de quo v. Masson. 1. 1. pag. 76 seq. et Pauly. encyclop. s. v. 

^) ut tradit scholium ad Pei*sii satir. n, 72: 

>Quin damus id superis, de magna quod dare lance 
Non possit magni Messalae Hppa propago«, 
ubi adnotat schoUasta : »Per Messalae autem propaginem eos vult ostendcro^ 
qui non pura conscientia diis sacrificant. Hic autom Cottam Messalinum 
dicit, qui tam vitiosos oculos in senectute habuit, ut palpebrae eius in 
exteriorem partem verterentui*. Fuit autem et multis deditus vitiis. Hic 
ab Aurelio Ck)tta adoptatus M. Aui'elius Maximus vocabatur, originem 
trahens a Valerio Messala, qui septies fuit consul etc. 

*) cf. Masson. 1. 1. pag. 106. Nipperdey. ad Tacit. Ann. U, 32. 
Haakh. in Pauly. encyclop. vol. VI sect. 2 pag. 2356. Friedlaender: 
Eecensio amicorum et comitum Caesarum usque ad Severi tempora. Acad. 
Alb. Kegim. 1873. IV pag. 2 = Sittengeschichte vol. I. pag. 200. 

^) cf. Nipperdey. 1. c. Haakh. 1. c. Friedlaender 1. c. 
Matthias Koch: »Prosopographiae Ovidianae elementa.« Diss. Vratislav. 
MDCCCLXV pag. 7. 

1* 

(•oiisulem aniii p. Chr. 20^) nepotem Messalae Corvini fuisse 
suspicentur. Quod videntur conclnsisse ex Tacit. Ann. XIII, 
:J4, ubi et M. Valerium Messalinum consulem anni p. Chr. 58 
pronepotem Messalae Corvini fuisse ti-aditur et Aurelius Cotta 
quidam commemoratur. Hunc tamen ipsum quoque oratoris 
illius pronepotem fuisse ex illo loco coliigere non possumus, 
nam per luxum avitas opes dissipasse dicitur. Cottam 
autem Messalinum lilium Messalae Corvini multo minorem 
natu quam M. Yalerium Messalinum eonsulem anni a. Chr. 
i) fuisse constat. Ex epistula enim ex Ponto II, 3, quam 
Cottae Maximo inscribendam esse pauUo infra demonstrabimus, 
versu 70 seqq. Ovidium viginti fere aetatis annis Cottam 
superasse intellegimus. Quae cum ita sint, si hunc virum 
circa annum a. Chr. 23 natum esse conicimus, eum anno p. 
Chr. tricesimum sextuni et a. 20 quadragesimum annum — aeta- 
tem consulatus accipiendi lege constitutam — egisse apparet-). 

De posteriore autem vitae eius parte comperimus a Tacito, 
eum maxima in gratia Tiberii Caesaris fuisse et anno p. Chr. 
32 accusatum ab hoc imperatore per epistolam defensum esse 
»repetito inter se atque Cottam amicitiae principio crebrisque 
eius officiis commemoratis«-^). 

Mores huius viri si respicimus, ut in Pauly. encyclop. 1. 
1. fit neque ex illo Persii scholio supra laudato neque ex loco 

1) Tacit. ni. 2. 17. Henzen Inscript. 7419 dp. bullet. arch. 18H9 pag. 
122. C. J. L. I. pag. 475. Dio ind. lib. LVn. 
'-^'l Habemus igitur hanc genealogiani : 

M. Valerius Messala Oorvinus 



M. Valerius Messalinus M. Aurelius (^otta Maximus MessalinuK 

rus. 3 a. Chr. (Dio iiid. LV. Mon. Aneyr. cos. 20 p. Chr. 

III. 29 -- C. .1. L. vol. 111, 2. pag. 792, 1 

Tib. II, 5). 

M. Valerius Messalinus M. Aurelius Cotta 

c.s. 20 p. Chr. (Tac. DI, 2. C. J. L. I, 475). iTacit. XIII, 34.) 

M. Valerius Messala Corvinus 

cos. r)8 (Tacit. Xin, 34 Acta fratr. Arval. in 
C. .1. L. VI, 2039 soq. 2034). 

^) Ann. VI. b. 

quodam Plinii^) recte concludemus eum heluonem fuisse, nam 
hic cibus tantum ab illo compositus commemoratur. Tacitus 
autem Cottam virum haud minus claris maioribus quani Ijc- 
pidum, sed animo diversum (Ann. II, 32), vel saevissimae 
cuiusque sententiae auctorem eoque inveterata invidia (Ann. 
YI, 5) et pauUo infra hominem nobilem quidem, sed egentem 
ob luxum, per flagitia infamem (Ann. VI, 7) appellat et, quod 
Tiberium humiliter abiecteque adulatus insontesque crudelissime 
persecutus sit, vehementer eum vituperat-). Qua in re sive 
scriptor ille non sine ira et studio iudicavit, praesertim cum 
Cottae partes non sequeretur, sive vera tradidit^), tamen non 
est dubitandum, quin revera Ovidius a Cotta multa et magna 
acceperit beneficia, cuiii illum suos donis largissime adiuvisse 
et hominem liberalem se praebuisse aliis quoque exemplis con- 
firmetur. Velut Juvenalis in satir. I, 5 v. 109 dicit: 

»Quae Piso bonus, quae Cotta solebat 

Largiri« 
idemque ostendit inscriptio quaedam in sepulcro incisa Aureli, 
Cottae Maximi liberti, Zosimi, in qua distichis largitas domini 
laudatur^). 

Priusquam autem ea, quae ex Ovidio ipso ad Cottae ima- 
ginem adumbrandam eiusque mores cognoscendos colligere 
possumus, exponamus, non alienum nobis videtur esse brevi- 
ter demonstrare, quaenam epistulae ex Ponto ad Cottam Messa- 
linum sint scriptae. Interdum enim poeta in illis nuUa nisi 
allocutione »Maxime« usus est, ut saepius dubitemus, utrum 
epistola Cottae Messalino an PauUo Fabio Maximo sit tri- 
buenda. Codicum autem inscriptionibus nulla habenda est 
fides, cum plerumque nihil praebeant nisi vel »ad Maximum« 
vel Maximo« vel »Maximo amico suo« et titulos epistolarum illa- 



\) Plinius H. N. X, 22 § 57 ed. Sillig: »Sed quod oonstat, Messa- 
linus Cotta, Messalae oratoris filius, palmas pedum ex his torrere atque 
patinis cum gallinaceorum cristis condire reperit; tribuetur enim a me 
culinis cuiusque palma cum fide. 

«) Ann. II, 32. IV, 20. V, 3. 

^) ut recte in Annal. instit. arch. XXXVn pag. 10. dicitur. 

*) Legimus hunc titulum in ann. inst. arch. 1. c. p. 6. 



Digiti 



zedbyGoOgle 



— 6 — 

rum non a poeta ipso sed a scholiastis profectos esse verisimilli- 
mum sit^). 

Certiim est episi ex Ponto I, 2 et III, 3 Paullo Fabio 
Maximo esse dandas, nam et illius vers. 3 seq: 

»Qiii nasci iit posses, quamvis cecidere trecenti, 

Non omnes Fabios abstulit una dies« 
et huiiis vers. 2: 

»0 sidus Fabiae, Maxime, gentis ades« 
Fabiorum gentis fit mentio. Eidem vero amico libri III epi- 
stolam 8 tribuendam esse vix quisquam negabit. Nam ver- 
sus 7 : 

»Purpura saepe tuos fulgens praetexit amictus« 

jnulto aptius de Fabio Maximo viro multis honoribus perfuncto 
dicitur, quam de Maximo Cotta. 

Ad Maximum autem Cottam epistulas II, 8 et III, 2 
scriptas esse, ex allocutionibus »Maxime Cotta« (II, 8, 2) et 
»Cotta« (III, 2, 1) satis apparet. Eidem autem tribuimus II, 
3. Nam quod Kochius in dissertationis suae pag. 7 et Weid- 
nerus ad Juvenalis satir. III , 7, 95 aliique epistul. II, 3 
Fabio Maximo inscribendam esse censent, minime probare 
possumus propter vers. 75 seqq: 

»Me tuus ille pater, Latiae facundia linguae, 

Quae non inferior nobilitate fuit, 

Primus ut auderem committere carmina famae 

Impulit: Ingenii dux fuit ille mei.« 
Nam ex aliis epistulis ad Cottam scriptis, utpaullo postea 
amplius exponemus, cognoscimus hoc loco nominem nisi M. 
Messalam Corvinum, Cottae patrem, intellegi posse. 

Quin autem epistul. I, 5 eidem Cottae tribuenda sit, non 
erit dubium, si huius carminis vers. 57 et 58: 

»Gloria vos acuat, vos, ut recitata probentur 

Carmina, Pieriis invigilate choris« 
comparaverimus cum ep. ex Ponto IV, 16 v. 41 seq: 
»Te tamen in turba« — nempe poetarum — »non ausim Cotta silere, 
Pieridum lumen praesidiumque fori« 



^) cf. Korn. praof. ad edit. epist. ex Ponto, pag. XXXIJ. 

et verba illa respexerimus in epistol. III, 5 quae in codd. 
»Maximo Cottae« inscripta est vers. 37: »0 iuvenis studiorum 
plene meorum.« Huc accedit, quod totius epistulae (I, 5) co- 
Ipr nnllum alium nisi Cottam indicat. Itaque neque hanc 
epistulam Nipperdeium ad Tacit. Ann. I, 5 secuti PauUo Fabio 
Maximo attribuimus, neque viro illi doctissimo assentimur, 
quod epistulam I, 9 ad eundem Fabium missam verisimile 
esse arbitratur. Quo in carmine nihil nobis demonstrare potest, 
ad quem scriptum sit, nisi versus 29 seq. : 

»Cumque suis fratris vires adhibebit et omnem 

Quo levius doleas, experietur opem.« 
Quamquam autem et Cotta et Fabius Maximus habuerunt fra- 
trem, tamen de Fabii fratre, Q. Fabio Maximo Africano, qui 
anno u. c. 744 consul fuit^), hoc loco non posse cogitari nobis 
est persuasum. Hunc enim nullum amicitiae et usus vincu- 
ium videtur coniunxisse cum Ovidio, cum hic in epistolis ex 
Ponto ad Fabium missis eius nusquam faciat mentionem*^) 
nullamque ad euni miserit epistulam; fortasse ille iam tum 
e vita erat egressus. Quae cum ita sint Ovidius M. Valerium 
Messalinum voce »fratris« significat, quocum Ovidio ftiisse 
usimi quemque sibi auxilium laturum esse poetam sperasse 
non uno loco demonstratur. 

Restat epistula ex Ponto III, 5, cuius versu 37 iam 
supra usi sumus. Quae quin ad eundem Cottam^) scripta 
sit, minime dubitari potest. Quod enim Kochius 1. 1. pag. 20, 
obstare vocem »iuvenis« in versu 7 et 37, ne hoc carmen Cottae 
Maximo inscribamus ideoque in hac epistula de filio huius 
viri cogitandum esse censet, vel eo refutatur, quod, ut supra 
exposuimus, non nepos sed filius ipse Messalae Corvini consul 
anno p. Chr. 20 fuit. Virum autem triginta sex annos natum 
optime posse iuvenem appellari constat *). 

^) Sueton vit. Claudii cap. II. 

■^) Kochius 1. 1. pag. 4 adnot. dicit . eum commemorari ab O^ddio epist. 
ex Ponto L 10, 20 et II, 3, 79 seq. Quorum locorum ille nihil de fratre 
Maximi continet — voluit fortasse laudare I, 9, 29, de quo loco agimus — 
hic autem in epistola ad Cottam, non ad Fabium missa legitur. 

^) cf. codic. inscriptioncs et vers. 6. 

*) cf. Van-o. ap. Censorin. de die natali XIV. 

Ex his autem omnibus epistulis videmus, quam arta et 
lirma amicitia Ovidius cum hoc amico eiusque familia a j^ri- 
mis aetatis temporibus coniunctus fuerit. Ac ne tum quidem, 
cum poeta rebus adversis afflictus esset, eum amicum deseruisse 
sed fidelitatem maximam praebuisse et miti animo nobilibusque 
moribus ornatum se praestitisse Ovidius profitetur. 

Quid? maioribus num laudibus extollere poterat amicum, 
quam cum scripsit ep. ex Ponto II, 3 v. 1 seq: 

»Maxime, qui claris nonien virtutibus aequas, 
Nec sinis ingeniiim nobilitate premi« 
vel ep. ex Ponto III, 2 v. 103 seq: 

»Adde, quod est animus semper tibi mitis et altae 
Indicium mores nobilitatis habent« 
et paullo infra in eiusdem carminis vers. 109 seq. Cottam ita 
alloquitur: 

»Digne vir hac serie, lapso succurrere amico 
Conveniens istis moribus esse puta«? 

Jani vero ad quaestionem illam veniamus et videamus, 
quaenam Tristium elegiae et quibus de causis Maximo Cottae 
tribuendae sint. 

Ac primum quidem elegiam 4 libri lY alteri Messalino- 
rum inscribendam esse vix quisquam negabit. 

Eandem enim facundiam, quam amicum habere Ovidius 
vers. 5 nostri carminis his verbis dicit: 

»Cuius in ingenio est patriae facundia linguae, 
Qua prior in Latio non fuit ulla foro« 
Messalinum et Cottam a patre suo, oratore illo clarissimo, qui 
ab Ovidio ipso »Latiae facundia linguae« (ep. ex P. II, 3, 75) 
appellatur, quasi hereditatem accepisse saepius in epistulis ex 
Ponto commemoratur. Velut in epistula ad Messalinum scripta 
(ex Ponto II, 2 v. 49 seq. ed. Kom) hoc de fratribus iilis 
praedicat poeta noster: 

»Vivit enim in vobis facundi lingua parentis, 
Et res heredem repperit illa suum.« 
et Messalinum ipsum versibus antecedentibus ita est allocutus: 

»Nunc tibi et eloqiiii nitor ille domesticus adsit, 
Quo poteras trepidis utilis esse reis.« 
Atque maiorem etiam laudem Cottae eloquentiae tribuit in 
epist. III, 5, cum dicit vers. 7 seq. : 

»Legimus, o iuvenis patrii non degener oiis, 
Dicta tibi pleno verba diserta foro« 
et de orationibus eius hoc facit iudicium vers. 14 seqq. : 
»Yiribu8 illa suis, non novitate placent. 
Felices, quibus haec ipso cognoscere in actu, 
Et tam facundo contigit ore frui!« 
Eundeni autem Cottam in epist. ex Ponto IV, 16 »praesidium 
fori« nominari iam supra vidimus. 

Huc accedit, quod ea, quae Ovidius in nostra elegia de 
amici patre et de usu, quem cum eius familia habuerit, dicit, 
ad nullos aptius quadrant, quam ad Messalinos. Ex vers. 
enim 27 seqq.: 

»Nam tuus est primis cultus mihi semper ab annis 
— ' Hoe. cette noli dissimulare — pater, 
Ingeniumque meum — potes hoc meminisse — probabat 
Plus etiam, quam me iudice dignus erani« 
satis apparet amici patrem et re et consilio Ovidii ingenium ad- 
iuvisse eumque esse adhortatum, ut carmina componeret et 
publicaret. Id autem M. Valerium Messalam fecisse ex non- 
nullis epistulis ex Ponto discimus. Legimus enim I, 7 v. 27 seq.: 
»Nec tuus est genitor nos inficiatus amicos, 
Hortator studii causaque faxque mei« 
vel ep. II, 2, 95 ed K.: »Pater ille tuus primo mihi cultus ab 
aevo« eandemque sententiam invenimus in epist. II, 3 v. 75 seqq. 
Yersus autem nostri canninis 33 et 34, quibus se a prima vitae 
aetate in familia amici esse versatum Ovidius his verbis profitetur : 
»Non igitur tibi nunc, quod me domus ista recepit, 
Sed prius auctori sunt data verba tuo« 
de Messalinis dici, multis locis in epistolis ad illos scriptis 
confirmatur. Fuit enim Ovidius Messalinorum donius »primis 
venerator ab annis« (ex Ponto II, 2, 1), cuius sub lare semper 
erat (ex Pont. I, 7, 58), fuit inter cultores famiiiares Messa- 
lini (ex Pont. I, 7, 6. 15 seq. II, 2, 99 seq.) et qiumdam 

non ultimus inter Cottae amicos (1, 5, 1), atque minime sunt 
silentio praetemiittenda verba ilia, quae in epistul. ex Ponto 
II, 3 V. 73 seq. iegimus: 

»Quod cum vestra domus teneris milii semper ab annis 
Culta sit, esse vetus me tibi cogit onus« 
et (luae paullo antea poeta dicit (v. 69 seqq.): 

»Movit amicitiae tum te constantia longae, 

Ante tuos ortus, quae mihi coepta fuit. 

Et quod eras aliis factus, mihi natus amicus, 

Quodque tibi in cunis oscula prima dedi.« 

Ex his omnibus, quae attulimus, satis videtur apparere 

Tristium eleg. IV, 4 ad Messalinum aut Cottam esse scriptam. 

Nunc videamus, utri sit danda. Kochius 1. 1. pag. 14 et 

Haakhius in Pauly encyclop. 1. 1. eam Messalino inscribendam 

esse putant. Neque tamen recte, quantum nobis videtur. 

Quas enim illi viri docti afPerunt causas^), minime nos cogunt, 

ut de eo potissimum cogitemus nam eodem iure inde ad 

Cottam scriptam esse epistulam colligere possumus. Immo 

quin Ovidium ad hunc nostram elegiam scripsisse putemus, 

facere non possumus, si in carminibus illis videmus poetam 

multo maiore aniore Cottani esse amplexum, quam Messalinum. 

Quod non solum ex eo cognoscimus, quod alter alteri »pig- 

nora studii sui« misit, sed noster etiam saepius id in carmini- 

bus profitetur. Nani iit omittamus Cottam ep. ex Ponto II, 

3 V. 3 appellari: »Culte mihi supremum vitae tempus 

adusque meae«, in numero fidelium amicorum eum principem 
et fidei et constantiae tenere locum ep. ex Ponto II, 3 v. 
25 — 34 praedicatur et in eodem camiine v. 81 seq. ' aperte 
dicitur: 

»Te tamen ante omnis ita sum complexus, ut unus 
Quolibet in casu gratia nostra fores.« 
Praeterea autem illa morum nobilitas, quae initio nostrae ele- 
giae laudatur: 



^) Ex comparatis enim Tristium eleg. IV, 4. v. 27 sqq. cum ep. ex 
Ponto I. 7, 27 seq. et ex Pont. II, 2, 99 et Trist. lY, 4. 5 seq. cum ep. 
ex P. U, 2, 51 locis id concludunt. 



Digiti 



zedbyGoOgle 



— 11 — 

»0 qui nomiiiibus cuni sis generosus avoruni, 

Exsuperas morum nobilitate genus« 
optime quadrat ad eam, qua Cottam ornatum fuisse saepius 
in epistulis ad eum scriptis legi iam supra vidimus, quaeque 
nusquam ab Ovidio tam ampje et aperte in Messalino celebra- 
tur. Quae quamquam iam satis videntur demonstrare multo 
aptius in nostra elegia de Cotta cogitari, ne Messalino hoc 
carmen inscribamus, impediri videmur prima epistula ex Ponto 
ad hunc missa (I, 7). In hac enim poeta quodammodo se 
excusat, quod ad Messalinum carmen miserit exponitque, quas 
(»b causas illius quoque tidem impiorare audeat. Itaque illam 
(minino primam epistulam, ut ita dicam, publicam ad eum scri- 
ptam esse totius carminis sonus et sententia indicare lidentur^). 
Vix igitur potest dubitari, quin Trist. eleg. IV, 4 ad 
Cottam Messalinum missa sit. Nunc videamus num alia prae- 
tereacarminaTristium adhuncamicum scripta esse verisimile sit. 
Perscrutantibus nobis illas elegias una occurrit, quam nulli 
potius quam Cottae tribuamus, elegia 5 eiusdem libri. 

Quod enim Kochius 1. 1. pag. 27 hoc carmen Sex. Pom- 
peio inscribendum censet — id autem ex Aers. 7 seq. : 

>>Cuius eram censu non me sensurus egentem, 

8i Caesar patrias eripuiss^t opes« 
conchidit — minime probamus. Nam haec sententia vei eo 
refutatur, ([uod vers. :51 seq. nostrae elegiae tilium amici 
poeta commemorat, (juod ad Sex. Pompeiimi non quadrare paullo 
infra (pag. 13) demonstrabimus. Immo iure hoc carmen Cottae 
tribuemus. Illi enim versus, quibus Kochius ad firmandam 
suam sententiam usus est, optime conveniunt cum huius viri 
liberalitate et munificentia, quam saepius laudari vidimus. 
Huc accedit, quod versuum 1 — 8 sententiam amicum semper 
Ovidio tulisse auxilium imprimis in epist. ex Ponto III, 2 ad 
Cottam missa expositam esse invenimus velut v. 3 seq. : 
»Namque meis sospes multum cruciatibus aufers, 
Utque sit in nobis pars boua salva facis« 
vel vei-s. 25 seq. : 

^) cf. exempli causa v. 33 seq. 

»Pars estis pauci meiior, qui rebus in artis 
Ferre niihi nullam tui^pe putastis opem« 
utque in iliius Tristiimi earminis versu 2 hune amicum »uni- 
cam aram« appellat sic in huius epistulae vers. 6: »ancoram solam.« 
Et ad quemnam aptius pertineant ultimi nostrae elegiae 
vei^sus, quam ad Cottam? Legimus enim illic: 

»Diligat et semper, socius te sanguinis illo 
Quo pius aflfectu Castora frater amat. 
Sic iuvenis similisque tibi sit natus et illum 
Moribus agnoscat qui libet esse tuum.« 
Facere non possumus, quin de Cottae fratre Valerio Messa- 
lino cogitemus, nam in omnibus paene epistulis ad Cottam 
scriptis huius fratris poeta facit mentionem velut I, 9, 29 
eodemque modo in epistulis ad Messalinum Cottae. Dicit 
enim I, 7, v. 31 seq.: 

»Adde quod est frater tanto tibi iunctus amore, 
Quantus in Atridis Tyndaridisque fuit« 
vel eiusdem camiinis vers. 59 seq.: 

»Quaeque tua est pietas, ut te non excolat ipsiun 
Jus aliquod tecum fratris amicus habet.« 
Cottam autem filium habuisse, queni postea Nero annua 
pecunia sublevaret, Tacitus in Ann. XIII, 34 tradidit. 

Quibus de causis haud ineptum nobis videtur esse hanc 
quoque elegiam Maximo Cottae inscribi. 

Quod enim duo carmina insequentia ad eundem virum 
scripta esse videntur, non repugnat nostrae sententiae, id enim 
saepius in Ovidii libris invenitur velut ex Ponto IV, 4 et f). 
Praeter illas autem, de quibus diximus, Tristium elegias vix 
ulla alia huic amico probabiliter tribuotur. 

Transeamus igitur, ut erat propositum, ad alterum Ovidio 
intimum, Sex. Pompeium. 



Digiti 



zedbyGoOgle 



la 



Sextiis Pompeius. 

Hic vir <»mis. ut Seneoa traditn, e Pompei Magni familia, 
cuius stirpis ultinius ei-at pi*ognatus-), 8ex. Pompeiiun consulem 
anni u. c. 719 habuit patiem*'). Huius autem avus ei-at 8ex. 
Pompeius 8ex. F. Cn. X., qui patiuus Cn. P^^mpei erat, et^ 
ut ait Cicero in Bniti cap. 47 parag. 175, pi*aestantissimum 
ingeniiim contulerat ad summam iuris civilis et ad peifectam 
geometi-iae et rerum stoicamm scientiam^). Xostrum autem 
8ex. Pompeium, Ovidii amicum, eodem anno, quo Caesar 
Augustiis diem obiit supi*emiim (anno p. Clir. 14) consulem 
fuisse cum Sex. Apuleio et primum cuni collega sui», ut ti*a- 
<lit Tacitus^), in verba Tiberii Caesaris iuravisse, permultis 
vetenun scriptorum locis et inscriptionibus conlirmatur''). 
Inter illos autem Dio 1. infia 1. et Pompeium et Apuleium 
cum Augusto fuisse propinquitate coniunctos dicit: sxetvot (sc. 
ct Ztzolxoi) Te yap o^jyye^jzl^ izr^ tou A-jyouaTou ovts^ ^t9)L^^ x^f^ 
Quo factum est, ut totum per aimum consulatum gererent"). 
Anno p. Chr. 20 Sex. Pompeius Romae fiiit recusavitque eodem 
anno, ne Cn. Pisonem, qui accusatus erat, quod (jrermanicum 
veneno necavisset, defenderet ^). Quanta autem auctoritate et 
h<more apud Tiberium quoque floruerit, ex eo intellegi licet, 

^) de benoficiis IV, 30 : »Cioeronis filiuni quae res consuloni feoit nisi 
pater? Ciunam niiper quae res ad consulatuni recepit ox hostium castrisy 
quae Sextum Pompeium aliosque Pompeios nisi unius viri magnitudo 
tanta quondam, ut satis alte omnes suos etiam ruina eius attolleretV 

^) Annal. instit. arch. vol. XX pag. 241 seq. Borghesi Oenvres V. 
pag. 130 soijq. cf. Nipperd. ad Tacit. Ann. 111, 72. 

3) Dio XIJX. 18, 33. 0. J. L. 1, p. .j44. 

*) cf. Drumann, (leschichte Ronis. vol. IV, i>ag. 317. 

••) Ann. I, 7. 

•^) Dio LVI, 21). Velleius Paterc. U, 123, 3. Suet Octav. 100. Tacit. 
1. c. Cassiod. et Fast. Sic. a. 766. C. J. L. IIL n. 717. pag. 132: Sox. 
Pompeio et Sex. Apuleio cos. C. J. L. III. j^ag. 776 in monum. Ancyr. 2 
lin. 9. G. Wilmanns: Exempla inscriptionum latinamm n. 2599 = voL 
1. pag. 160. 

') Henzen 6442. C. J. L. vol. L n. XIV, pag. 475. III. 1. n. 717. 

*") Tacit. Ann. III. 11. Borghesi Oeuvres V, 135. 

quod ab illo anno p. Chr. 27 vel paullo postea — neciue 
tamen post annum 30 — proconsul Asiae factus est ^). Quam 
in provinciam eum secutus est Yalerius Maximus^) qui eum 
non minoribus laudibus extollit, quam Ovidius^). Appeliat 
enim Sex. Pompeium non solum virum ut omnibus vii-tutibus, 
ita humanitatis quoque laudibus instructissimum, cuius ex ore 
facundissimus semio quasi e beato quodam eloquentiae fonte 
manet, sed illum etiam optime de se esse meritum protitetur. 
Sese enim promptissimam benevolentiam illius viri expertum 
esse, qui instar sibi sit Alexandri, cum omnium commodorum 
incrementa ultro obtulerit et studia ipsius ductu et auspiciis 
suis lucidiora et alacriora reddiderit ^). Num forte Achaiae 
quoque proconsul fuerit, ut Dittenbergius in C. J. Attic. vol. 
III. sect. 1 n. 592 hoc titulo nisus suspicatur: 'H ^o\)\r^ ri ic, 
'Agdo\) xayou xai o 8vj[i.0(; .2s^tov llo[JL7:if]iov av^S^oxaxov 
apsT^C svexev, pro ceiio dici non potest, quod alia huius 
rei testimonia prorsus desimt. Praeterea Borghesi'*) conicit 
Sex. Pompeium eiun fuisse. de quo in actis fratrmn Arvalium^) 
ad annum u. c. 767 traditur: »in iocum Cn. (Pompei Q. f.) 

Pompeium augurem et in locum imp(eratoris) 

(Caesaiis) Augusti « 

Ovidii autem epistuias, quas ex Ponto ad hunc scripsit 
amicum (IV, 1. 4. 5. 15), si respicimus, satis intellegimus Sex. 
Pompeium poetam, quantum potuerit, potestate et opibus suis 
adiuvisse eiusque vitani senasse. Quod non solum ex epist. 
ex Ponto IV, 5 comperimus, ubi v. 37 seq. legimus: 



^) cf. Waddingtou: Fastes des provinccs asiatiques de reni]»iiv 
Romain depuis leur origine etc. I, pag. 118. 

^) cf. Valer. Maximus 11, 6. 8 init.: »Quam consuetudinem — etiaui 
in insula Ceo servari animadverti, quo tempore. Asiam cum Sex. Pompeio 
petens, Juhda oppidum intravi.« 

3) 1. c. et IV, 7 ext. 2. 

*) de Sex. Pompeio cf. Nipperd. ad Tacit. Ann. III, 11. Lipsium 
ad eundem Taciti locum. Pauly. encyclpp. s. v. Drumann. 1.1. vol. IV, 
pag. 318. 

^) Oeuvres V, 135. 

®) Henzen pag. XXX. 

»Addita praeterea vitae qiioque nuilta tuendae 
Munera, ne proprias attenuaret opesc 
vel V. 33 seqq. : 

»Te sibi, cuni fugeret, meniori solet ore refeiTe 

Barbariae tutas exhibuisse vias: 

Sanguine Bistonium quod non tepefecerit ensem, 

Effectum cura pectoris esse tui<: 
sed etiam in epist. IT, 15 v. 3 seqq. Ovidius profitetur: 

»Caesaribus vitam, Sexto debere satutem 

Me sciat. A superis hic mihi primus erit. 

Tempora nam miserae complectar ut omnia vitao 

A meritis eius pars mihi nuUa vacat.« 
Quomodo autem Sex. Pompeius poetam in Thracia serAare 
potuerit, ignoramus. Aut a Caesare eum precibus et aucto- 
ritate impetrasse, ut Ovidio per barbararum gentium fines pro- 
ficiscenti praesidium daretur, quod minus verisimile est, cum 
Ovidius relegatus fuerit, aut euni tum illic fortasse legatum 
fuisse Caesaris statuendum est. Praeterea autem ex epist. ex 
Ponto IV, 5 V. 25 seq. Sex Pompeiupi familiarissimimi usum 
habuisse cum Caesare Germanico cognoscimus. 

Neque Pompei facundia a nostro praetermittitur silentio, 
cum epistul. IV vers. 37 seq. his eam extollit laudibus 

»Hos ubi facundo tua vox hilaraverit ore, 
Utque solet, tulerit prospera verba dies.« 

Permagna autem permultaque bona hunc virum possedisse 
non solum Eomae, sed etiam in Sicilia, Macedonia, Campania, 
quae vel a patre suo hereditate accepisset vel ipse sibi acqui- 
sivisset, in ep. 15 vers. 15 seqq. demonstrant ^). 

^) In Senecae de tranquillitate animi libro cap. XI, 10 legimus: *Lo- 
cuples es: numquid divitior Pompeio? cui cum Gaius, vetus cognatus, 
hospes novus, aperuisset Caesaris domum, ut suam cluderet, defuit panis, 
aqua. Cum tot flumina possideret in suo orientia, in suo' cadentia, men- 
dicavit stillicidia. Fama et siti periit in palatio cognati, dum illi heres 
pubhcum funus esurienti locat^. Cum autem apud Tacitum in annal. III, 72 
tradatur : »At Pompei theatrum igne fortuito exhaustum, Caesar exstructurum 
pollicitus est. quod nemo e familia restaurando sufficeret, manente tamen 

Haec nobis sunt tradita de Sex. Ponipei vita et moribus. 
Jam videamus, quaenam Tristium elegiae huic Ovidii amico 
apte tribui videantur. 

Ac primum quidem dubium vix est, quin ei Tristium eleg. 
V, 9 sit inscribenda ^). 

Nam hoc quoque in carmine poeta vitam, quam Caesar 
sibi dederit, amici opera servatam esse atque etiam tum ser- 
vari prolitetur v. 11 seqq.: 

»Caesaris est primum munus, quod ducimus auras: 
(jratia post magnos est tibi habenda deos. 
lUe dedit vitam. Tu, quam dedit ille, tueris, 
Et facis accepto numere posse frui.« 
Quid? isti versus nonne optime conveniunt cum iis, 
quae Ovidius de Pompei erga se meritis in epistulis ex Ponto 
missis dicit? Xonne prorsus cogimur, ut de hoc viro cogi- 
temus, si illius loci memiuimus supra laudati: 

»Vivit adhuc vitamque tibi debere fatetur, 
Quam prius a miti Caesare munus habet.« 
vel in ep. ex Ponto lY, 1 v. 1 seq. : 

»Accipe, Pompei, deductum cannen ab illo, 
Debitor est vitae qui tibi, Sexte, suae« 
aliorumque locorum? Praeterea autem nostra elegia eandem 



iiomine Pompei , Aluretiis illo Seuecae loco correxit e »Pompeio-, ^Ftolemaeo« 
intellexitque Jubae filium, (/atiliuae consobrinum ; iiuani coniecturam 
Nipperdey ad Tacit. A. in, 11 omncsque editores recentiores probant. Cui 
sententiae non assentitur Kochius 1. 1. pag. 25. qui Taciti verba coiiTipta 
esse censet et Senecae Ovidii(|ue verbis commotus pro >restaurando suffi- 
(•eret« vel >restaiu'andum susciperet - vel »restaurando succederet« mavult 
scribi. Neijue tamen recte. Xam illo Senecae loco vir commemoratui*, 
([uo nemo tum fuit divitior. Pom[)eium autem divitiis ante omnes aequales 
excelluisse non p(3ssumus ex Ovidii verbis concludere. Neque enim dubi- 
tandum est, ([uin multi Romanorum nobilium in provinciis bona possederint. 
Et cur uon sit credibile ne tanta (luidem bona ad theatrum restaui-andum 
suffecisseV Recte Waddingtonius quoque 1. 1. de hac scriptura dicit: ;>I1 
est cei-tain en effet, que les expressions de Fauteur s'appliquent bien mieux 
au royaunie de Mauretanie, qu'aux possessions territoriales d'uii gi-and 
Seigneur Romain, quelque vastes qu'elles fussent«. 
') cf. Koch. pag. 27. 

spirat magiiam gratiam, qiiam nusquam nisi in epistiilis ad 
Pompeiimi tam impensis laiidibus cumulatam profitetur Ovidius. 
Yix enim retineri potest, quin merita amici toti urbi nuntiet 
et uomen eius in carminibus suis proferat, ut et aequales et 
posteri mitem amici animum et pietatem magnam cognoscant^). 
Quanto autem affectus est gaudio poeta noster, cimi tandem 
nomina Pompei in epistula prima ad illum scripta ponere 
Jiceat! Saepissime se sibi visum esse impiimi declarat, quod 
nondum id fecerit profiteturque v. 11 seq. : 

»0 quotiens alii cxun veileni scribere, nomen 
Rettulit in ceras inscia dextra tuum«. 
Neque imquam se amici oblitunmi esse, sed semper viva 
memoria repetiturmn illius munera omnesque audituros Ovi- 
dium esse Pompei amicissimum (ep. ex Pont. IV, 15, 37 seqq. 
lY, 5, 39 seqq.). Et quonam modo fieri potuit, quin is amicus 
summis ornaretur laudibus, cuius gratia non solum antea nun- 
quam pigra fuisset, cuius arca nunquam Ovidio »munificas 
opes negasset« (ex Ponto IV, 1 v. 23 seq.), sed qui 
etiam de amico relegato tam bene mereretur, ut de eo posset 
dici epist. I v. 25 seq. : 

»Nimc quoque nil subitis clementia territa fatis 
Auxilium vitae fertque feretque meae« 
vel paullo infra v. 35 seq. : 

»8ic ego sum rerum non ultima, Sexte, tuarum 
Tutelaeque feror munus opusque tuae.« 
Aliis qiiidem amicis gratias agit, quod tum, cum rebus 
adversis profligatus esset, quamvis pauci se non deseruerint 
et misericordiae dolorisque pleni calamitatem amici gra- 
vissime tulerint, hic autem non verbis tantum se praestitit, 
sed etiam re fidelem piumque sodalem. 

Eandeni autem pietatem maximamque Ovidii erga amicum 
gratiam Tiistium quoque elegia I, 5 spirat^), quam simillimam 
esse sono et indole illi, de qua modo disputavimus, iam Loersius^) 



^) Trist. Y, 9, 1—10. 

'^) cf. Koch. pag., 27 adnot. 

^) in edit. Tristium pag. 496. 

vidit, ut non dubitemus, quin hoc (luoque earmen Sex. Pom- 
peio inscribendum sit. Nani ut omittamus optime ad illam 
intimam familiaritatem Pompeique auctoritatem quadrare, quod 
ad hunc primam Tristium elegiam — nempe inter eas, quae 
omnino ad amicos scriptae sunt — miserit, totius carminis sensus 
tenerrimi Sex. Pompeium videntur indicare. De quo enim 
aptius dicere potuit poeta initio carminis: 

»0 mihi post ullos nunquam memorande sodales, 
0, cui praecipue sors mea visa sua est,« 
nam cui amicorum, Cotta Messalino fortasse excepto, Ovidii 
sors ita fuit curae, quam Pompeio? Ne autem de illo amieo 
cogitemus, cuius sane ab adloquiis animam suam moribundam 
revixisse Ovidius in eleg. Trist. lY, 5, quam Cottae inscriben- 
dam esse supra demonstravimus, dicit, eo videmur impediri, 
quod Ovidium in prima elegia ad illum scripta patris et fra- 
tris eius illiusque usus, quem cum Messalae familia habuerit, 
mentionem facturum fuisse nobis est persuasum. Pi*aeterea 
illa verba in eleg. IV, 5 nihil significant, nisi poetae animum 
Cotta adhortante confirmatum esse, in nostro autem carmine 
vers. 5 seq. : 

»Q,ui mihi consilium vivendi mite dedisti, 
Cum foret in misero pectore mortis amor,« 
optime conveniunt cum verbis, quae in eleg. Tristium V, 9 v. 
19 legimus: 

»Seminecem Stygia revocasti solus ab unda,« 
unde apparet Sex. Pompeium intercessisse , ne poeta manus 
sibi inferret. Id autem de unoquoque amico dicere potuisse 
poetam vix quisquam putabit. Quae cum ita sint, hoc quo- 
que in carmine Sex. Pompeium intellegendum esse censemus. 
Sed de hoc Ovidii amico iani satis dictum est; veniamus 
ad illum, qui sine dubio praeter ceteros summa auctoritate et 
gratia apud Augustum floruit, ad Paullum Fabium Maximum. 

PauUus Fabius Maximus. 

Q. Fabius Q. R Q. N. Maximiisi), «Uus Q. Fabii 
Maximi, qui Q. Fabio Ailobrogico natus e stirpe Q. Fabii 
Aemiliani ortus erat, anno u. c. 695 cum C. Caninio Gallo-) 
€. Antonium, qui e Macedonia erat reversus, repetundarum 
accusavit. Quem viiaim Cicero^) summis ornat laudibus, cum 
dicit: »Dices familiaritatem tibi fuisse cum Q. Fabio Maximo. 
Praeclara defensio facinoris tui. Nam Maximi quidem summa 
laus est, sumptis inimicitiis, suscepta causa, quaesitore con- 
silioque delecto commodiorem inimico suo condicionem 
reiectionis dare noluisse. Nihil Maximus fecit alienum aut 
sua virtute aut illis viris clarissimis, Paullis, Maximis, Africa- 
nis, quorum gioriam huius virtute renovatam non modo spera- 
mus, verum etiam iam videmus.« Hunc autem virum anno 
u. c. 698, cum Cicero in Vatinium testimonium diceret, aed- 
ilem cui'ulem ^) fuisse , vel paullo postea, et arcum quendam 
Romae restituisse Mommsenus conicit ^). Deinde anno u. c. 708 
€uni Q. Pedio legatus Caesaris exercitui in Hispania praefuit 
et in pugna ad Mundam commissa magna virtute floniit'^). 
Postea ab autumno eiusdem anni sub illius imperio contra 
Pompeium ipsum pugnavdt^). Caesar autem, cimi iiiud bellum 
esset finitum (mens. Septembr. 709), Q. Fabio Maximo consula- 
tum cum C. Ti^ebonio pro meritis eius ab ineunte mens. Octobr. 



*) fasti eos. Capitolini ad a. 709 = C. J. L. I, pag. -! 10. 

■^) Drumann. Geschiclite R.'s I, pag. 539. 

^) orat. in Vatinium XI, 28. 

*) C. J. L. vol. I, n. 606: »Q. Fabius Q. f. Maxsumus aed. cur. rest.c 
-et. n. 607: »Fab. Q. f. Maxsumus aed. ciu-.«^ 

^) C. J. L. vol. I, pag. 178. 

®) bell. Hispan. IT: »Quibus rebus adductus, (luos legatos ante exercitui 
praefecerat, Q. Pedium et Q. Maximum, de suo adventu facit certiores« otc. 

') bell. Hisp. c. XLL 

2* 

(letulit i). Praeterea concessit, ut Q. Maximus paucis diebus, 
postquam ipse triumphaverat, triumphum ageret a. d. III. Idus 
Oetobr. -). Eum autem subito die extremo consulatus sui de- 
functum esse constat^). 

Quo viro tantis virtutibus praedito non erat indignus 
tilius Paulus Fabius Maximus, qui cum Ovidio artissimo quo- 
dani amicitiae vinculo coniunctus erat et ad quem tres epistu- 
las ex Ponto I, 2. III, 3. III, 8 scriptas esse iam supra demon- 
sti\avimus. Ac primum quidem paucis nobis est disserendum, 
quonam tempore ille sit natus. Kochius enim 1. 1. pag. 4 
ex Horatii iJlis verbis, quae in Carminum IV, 1 legimus: 

»Tempestivius in domum 

Paulli, purpureis ales oloribus, 

Comissabere Maximi, 

Si torrere iecur quaeris idoneimi. 

Namque et nobilis et deceus 

Et prp sollicitis non tacitus reis 

Et celitum puer artium 

Late signa feret militiae tuae« etc. 
<*oncludere non dubitat eum ca. annum a. Chr. 35 natuni esse. 
Nam Horatium hoc carmen ca. annum 15 (739) composuisse 
ex verbis »circa lustra decem« satis apparere^). Quod autem 

^) Cur Nipperdey ad Tacit. Aun. I, 5 putaverit oonsulem anni 
a. Chr. 45 non esse eundem virum, de quo Cicero in oratione in Vatinium 
habita dicat, non intellegimus. Id enim probant Mommsenus in C. J. L. 
1. c, Haakhius in Pauly. encyclop. vol. VI, sect. 2, Halmius in adnot. 
ad orat. in Vatin. cap. XI, 28, aliique viri doctissimi. — De consulatu 
Q. Fabii Maximi cf. Suet. Caes. 80: »Q. Maximo suifecto trisemestri con- 
sule theatrum introeunte« etc. Dio XLHI, 46. Cicero ad famil. VH, 
m, 1. Plin. H. N. VII, 53. 

■^) Fasti triumphales in C. J. L. I pag. 461: >Q. Fabius Q. F. 
Q. N. Maximus cos. ex Hispania an. DCCIX. ni. Idus Octob.« cf. Quin- 
til. VI, 3, 61. 

^) Fasti Capitolini (C. J. L. I pag. 440) ad a. 709. Cic. ad famil, 
1. 1: »In campo certe non fuisti, cum hora secunda comitiis quaestoriis 
institutis sella Q. Maximi, quem illi consulem esse dicebant, posita est, 
quo moi-tus nuntiato sella ablata est.« Plinius N. H. VH, 54: »Q. Fabius 
Maximus in consulatu suo pridie Calend. Januarias obiit.« D io XLHI, 46, 2. 

*) cf. ('arol. Franki fast. Horat. pag. 207, ad annum 739. 

Maximus '»puer« et »decens« appelletur, et tirocinia eum posuisse 
in orationibus forensibus poeta dicat, eum tum viginti annos 
natum fuisse Kochius iudicat. Cui sententiae ut assentiamur, 
nullo modo potest fieri. Nam ut omittamus eum viginti qua- 
tuor annos natum vix potuisse iam consulatum adipisci, — 
quod anno u. c. 743 factum esse paullo infra videbimus — vel 
eo, quod pater eius anno u. c. 709 mortuus est aliisque rebus 
velut anno, quo legatus Caesaris fuit, illa sententia refutatur. 
Inuno Maximum anno a. Chr. 15 quadragesimum fere annum 
egisse nobis est putandum ^). Quid enim cogit, ut eum multo 
prius, quam alios aequales magistratus illos adeptum esse cen- 
seamus, quod illo tempore aut nunquam aut rarissime fac- 
tum est? 



*) Quae res iiou fugit plerosque Horatii editores, qui inter se dissen- 
tiunt, utrum illo Carminum loco PauUus Fabius Maximus cos. anni u. c. 
743 intellegendus sit, necne. Illam sententiam probant NauckiusetObba- 
rius, quorum hic censet optime potuisse ab Horatio Maximum dici puerum, 
cum saepius homines aetatem viginti annorum egi-essos pueros appellentui-, 
velut apud Cicer. ad famil. X, 28 dici: »egi'egius puer Caesar« vel ibid. X, 
7: »et adulescentom vel puerum potius Caesarem iudices temere fecisse« 
aliisque locis. Per iocum autem Horatium voce »puer« esse usum, ut 
significaret Paullum Maximum libenter puerum agere. Attamen vix possu- 
mus probare Obbarii sententiam, quod tum, cum Cicero epistulas illas scrip- 
sit (anno a. Chr. 43), Octavianus revera egit annum vicesimum itaque 
apte puer appellari potuit. Praeterea v. 8 iuvenis Maximus Horatio seni 
ita opponitui- totoque carmine depingitui-, ut qui studia admodum iuve- 
nilia consectetur, ut his in verbis iocum inesse non videatur verisimilev 
Quae cum ita sint, magis nobis arridet id. quod Orellius aliique putant. 
consulem anni 743 non laudari ab Horatio. Sed illum filium Paulli Fabii 
Maximi consulis anni u. c. 743 fuisse probabile est cundemquo virum, quem 
FabianumMaximum — errore in Pauly. cncycl. 1. c. scriptum est »Fabi\is 
Maximus«, nam optimi codices illo loco, de quo statim disseremus. praebent 
»Fabianus« — de quo Senoca dicit in Controv. I, 12: »Fabianus Maximus 
nobilissimus virfuit, qui primus foro Eomano hunc vomicum morbum, quo 
nunc laborat, intulit, de quo Severus Cassius. antequam ab illo reus agere- 
tur, dixerat: »Quasi disertus es, quasi formosus es, quasi dives es, unum 
tantum non es quasi, vappa«. Sane ea, quac Seneca de nobilitate, foi*ma, 
divitiis. eloquentia, voluptatibus dixit cum Horatianis apprime concinunt: 
Cassium autem more suo inique de adversario iudicasse, Horatium bone- 
vole de studiis et splendida vita juvenis ingeniosi locutum esse facile con- 
cedemus. Fuisse igitur Paullo Fabio Maxinio duos filios statim apparebit. 

Fratrem Paulli Fabii Maximi Q. Fabium Maximum AMca- 
num consulem anni a. Chr. 10 fiiisse iam supra diximus (pag. 7). 
Filium autem habuit praeter Paullum Fabium Maximum 
PauUum Fabium Persicum, qui anno p. Chr. 34 consulatum 
ciim L. Vitellio gessit^). Hunc tamen apud aequales non fiiisse 
magno in honore ex Senecae de benefic. IV, 30 videmus, ubi 
etiam impudici eius osculum devitasse dicuntur. Praeterea 
illo loco comperimus, eum sacerdotem non uno in collegia 
fiusse. Ex inscriptione quadam Ephesia^): 

»PAULLUS FABIUS PERSICU8 

SODALIS AUGUSTALIS, FRATER ARVALIS< 



Waddington^) recte videtiu* conclusisse eum ca. annum 44 
proconsulem Asiae factum esse. Quod pro certo ideo non 
potest dici, quod in ordine proconsulum magna lacuna inter 
annimi 41 et 51 intercessit. Sub imperatoribus autem Tiberio^ 
Caligula, Claudio, quocum amicitia erat coniunctus *) , saepius 
frater Arvalis commemoratur ^). Eum autem magistrum anno 



^) cf. Tacit. Ann. VI, 28. Froutin. de aqu. ui*b. R. 102. Dio. 
LVin, 24. — Acta frati-. Arv. pag. XXXV Hn. 6 (ed. H.). 

'^) quam C. Curtius in Hermae vol. IV (1870). pag. 217 et Henzen 
in »Scavi nel bosco saci'o dei fratelli Arvali* (1878) pag. 7 edidit. Legitui* 
quoque in C. J. L. m, 2, 6073. 
») 1. 1. pag. 12r). 

*) ut satis demonstrat locus quidara in oratione Claudii de iure hono- 
rum Oallorttm habita (ap. Nipperd. in edit. Annal. vol. H*, pag. 31(5): 
->Tot ecce insignes iuvenes, quot intueor, non magis sunt paenitendi sena- 
tores, quam paenitet Persicum, nobilissimum vimm, amicum meum, inter 
imagines maioiimi suorum AUobrogici nomen legere«. 

^) Henzen Acta fr. Ai-v. pag. XXXE (a. p. Chr. 21). 
C. J. L. VI, 1, pag. 4t>4 n. 202.-)^ = Henzen pag. XXXV (a. 35). 

= H. pag. XXXVn c. (a. 36). 
= H. pag. XXXIX (fort. ann. 37). 
d — h = H. pag. XIJI et XLIH seqq.— 
pag. XLVII (a. 38). 
-= H. pag. XLIX (a. 39). 
== H. pag. LIV seq (ex a. 43—48). 
= H. pag. LIX (ex a. .^)0--o4). 
(Marini tav. I\\ VI, \T1, IX, XI). 



ibid. 


no 202.0 c 


ibid. 


n. 2027 


ibid. 


n. 2028 a, b, c. 


ibid. 


pag. 470 n. 2029 


ibid. 


pag. 474 n. 2032 


ibid. 


pag. 476 n. 203.'> 

p. Ohr. 35 fiiisse Henzemis^) recte videtur ex eo conicere, 
(luod in actis eius anni primo loco refertur^). Mortuus erat, cum 
Seneca scripsit. 

Jam vero redeamus ad PauUi Fabii Maximi vitam descri- 
bendam. Hunc virum ca. annum u. c. 727 in Hispania lega- 
tum Caesaris ftiisse ex inscriptione Tarraconensi in C. J. L. 
vol. I, n. 2581 intellegimus : 

CAESARI 
PAULLUS FABIUS 
MAXUMUS 
LEGATUS CAESARIS. 
Nani hoc loco Caesar nondum Augustus dictus est. Deinde 
eum inter annum u. c. 739 et annum 743 proconsulem Cypri 
praetoria dignitate fuisse vidit Boeckhius. In C. enim J. 6r. 
voL II, pag. 441 n. 2629 hunc legimus titulum: »Mapx{a 
^iXiTUTuou ^uyaTp^, avs^^ia Katcapoc ^soO 2epaaTou, Y^vaixl 
riauXou $aPiou Ma?(|JLoy, 2e^acir^<; Ila^ou v) PouXvj xai 5 S-^fJio^^. 
Paphum autem cognomento Augusti ornatam esse anno 
u. c. 739 Cassius Dio tradit^). Quae ciun ita sint, Paullum 
Maximum probabile est inter hunc annum et illum, quo con- 
sul fieret, proconsulem Cypri fuisse, quam insulam inde ab 
anno u. c. 732 provinciam fuisse proconsularem praetoriam 
eonstat^). Consulatum autem anno u. c. 743 eum adeptum 
esse cum Q. Aelio Tuberone multis demonstratur locis ^). Nonnullis 

') 1. 1. pag. 186. 

■') 1. 1. pag. XXXVI. 

3) lib. IJV, cap. 23. 

*) cf. Strabon. libr. XVU, cap. 840 (25 ed. Mein) ext. 

^) C. J. L. vol. I n. 799: »Paulo Fabio Q. Aelio [Thu. MelicusJ« et 
n. 800 (Ritschelii Monum. tab. Xn, u.) : »Cos. Fab. Max. Aelio Tuberone*. 
Bull. Nap. n. s. IV, 10t> = Willmanns L 1. vol. I n. 206 titulus sepulcra- 
lis: >Chremantine Numisiae omatrix obieit VI eidus Octob. Paullo Fabio 
Maximo Q. Aelio cos., ossua conlecta eisdem cos. Diaphyrus conservae«. 
CassLus Dio LIV, 33: »^7r( re Kuiviou A?X(ou xa\ IlauXou ^apCoi» uTtocTwv*, 
saepissimeque hi consules commemoranturin Frontini libr. de aquis urbis 
Romae velut c. 99 et 100«: »Q. Aelio Tuberone Paullo Fabio Maximocos« 
et aliis locis legimus : »Quod Q. Aelius Tubero Paulus Fabius Maximus cos. 
V. F. etc. (cap. 106, 108, 125, 127). C. J. Gr. n. 3971 in columna quadam 
ApoUoniae scriptum est: xa\ Tp{Tov IlauXXw ^Paptw MaSCjJiw xa\ AlkLtA 
Toup^pwv: uTiarot?. 

post consulatum annis proconsul Asiae fuit, ut ex frao;- 
mento decreti cuiusdam in honorem huius viri ab Asianis 
facti cognoscimus 1). Yidetur autem PauUus Fabius Maximiis, 
cum hoc munere in Asia fungeretur, effecisse, ut urbes Asiae 
diem natalem Augusti rite concelebrarent -). 

Praeterea nummi quidam sunt servati, quorum in altero 
ex Hierapoli Phrygiae inscriptum est: »$apioc Ma$L[jioc« cuni 
Fabii nudo capite^), in altero ex Hadrumeto Bycacenes lu-be 
principe: »Apr. Fa. Max. cos. procos. YII ver. Epulo«^). 
Nomen autem eius invenimus in statua quoque, quae Paullo 
Maximo a populo Atheniensi Athenis in Erechtheo erat posita ^) : 
^O 8y)[jlo<; nauXXov ^aptov Ma^ifJiov aper^c svexsv t-^c si<; sauTOv. 
'Avt(yvg)toc e'7uofir]cj6v.« 

Yix autem quisquam tuni cum Augusto imperatore artius 
erat coniunctus amicitia, quam Paullus Fabius Maximus. Qua 
in re omnes illius aetatis scriptores consentiunt velut Quintil. 
YI, 3, 52. Tacit. Ann. I, 5. Plutarch. de garrulit. XI «), Plinius 
H. N. YII, 45. Quo factum est, ut Augustum, cum Planasiam 
proficisceretur, comes unus prosequeretur et sermoni inter illuni 
et Agrippam Postumum habito interesset. Hanc autem intimam 
familiaritatem non solum benevolentia et favor, sed etiam 
affinitas effecit. Uxor enim PauUi Fabii Maximi, Marcia^), per 



^) C. J. Gr. vol. in, pag. 24 n. 3902b. 

"^) cf. Boeckhium ad h. 1. 

^) edid. Seguino: Selecta numismata antiqua, pag. 99. 

*) In his nummis revera Fabii imaginem inessedemonstravit AVadding- 
ton: Melanges de numismatique 2© serie pag. 139. De his nummis ef. 
praeterea Eckhel: Doctrina nummorum veterum, vol. Y, pag. 208. 

^) C. J. Gr. vol. L pag. 1911. add. 370b. 

®) Apud Plutarchum errore — aut soriptoris ipsius aut. ut Waddington 
1. 1. pag. 99 putat librarii alicuius — pro ^Papio^ <I»ouXpto? scriptum est. 

') Est illa Marcia, quam iam supra in inscriptione illa Cypria commemo- 
ratam esse vidimus. Filia autem erat L. Marcii Philippi — filii consulis 
anni a. Chi*. 56 — et Atiae minoris, sororis Atiae maioris. Atia auteni 
maior secundis nuptiis a Philippi patre, cos. anni a. Chr. 65, qui item 
L. Marcius Philippus appellatus est, in matrimonium erat ducta, ut noverca 
mariti sororis suae et Augustus privignus L. Marcii Philippi patris esset. 
(cf. Annal. instit. arch. XX, pag. 250 = Borghesi 1. 1. Y, pag. 139). Errat 

matrem suam, Atiam minorem, ciim Aiigusti familia propinquitate 
erat coniuncta. Quam acl rem spectat Ovidius in epistul. ex 
Ponto L 2. V. 137 seqq.: 

»Hanc probat et primo dilectam semper ab aevo 

Est inter comites Marcia censa suas, 

Inque suis habuit matertera Caesaris ante: 

Quarum iudicio si qua probata, proba est« et Fast. YL 802. 

Itaque facile intellegimus, cur Marcia Liviae, Augusti uxoris, 
intima fuerit Quam familiariter autem Paullus Fabius Maxi- 
fnus Augusto usus sit, optime ex eo, quod de morte huius viri 
traditur, apparet. Cum enim Augustus ex itinere illo, quod ad 
visendum Agrippam Postumum nepotem Planasiam susceperat^), 
et in quo, ut iam supra diximus, Fabius eum comes unus erat 
prosecutus, Romam reversus esset, Fabius Marciam uxorem 
certiorem fecit de benignitate et benevolentia, quam 
Caesar erga nepotem praestiterat -). Quod illa Liviae aperuit. 
Haec autem Augustum appellavit^), qui, cuni de Fabio suspicio- 
neni haberet, illi est iratus^). Itaque cum Paullus Maximus 
paullo postea diem obiret supremum, euni sibi manum intulisse 
putabant (a. p. Chr. 14). Id autem tempore inter eum diem, 
qiii fuit pridie Idus Maias et diem XIY Calendas Septembr. 
factum esse, ideo iure conicere possumus, quod illo die Paullus 



autem Boeckhius cuin in C. J. Gr. vol. U pag. 442 hos duos L. Mai'cios 
Philippos confundit et putat Phihppum pati-em Marciae, cum illam ex 
aHo coniugio genuisset, uxorem duxisse matrem Octaviani. Atiam maiorem. 

^) de huius itineris causa Plutarchus 1. c. haec affort: ^otjXP^o; 
Sl Ka((Japo? erarpo? rou SepaoTou, y^povTO? •^'St) yeYOvo^TO? dxoijja; 6Si>- 
pOfJL^vou TY)v Tzept Tov 0'Jxov tpYjjjLiav, xa\ oTt TuSv fjikv Suoiv ^UYaTpiSwv auToO 
aTioXtoXo^TWv, ITocJTOufjLCoi» 81, 8? ixi XotTio'^ ^OTtv, £x SiapoX-^? Ttvo; £v (^\tyfi 
ovTO?, avayxa^eTat tov t^s YUvaty.o? utov iKtiadyti'* tti StaSox^tj tt,; tqysm-o- 
via<;, xafitep o2xTe(p(Ov xa\ pouXeuo'|j(,£vo; ^x tt,? uTrepopta? dvaxaXefcJ^at tov 
^uYaTptSouv. 

■^j Tacit. Ann. I, 5: »Multas illic utiimque lacrimas et signa caritatis, 
spemque ex eo, fore, ut iuvenis penetralibus avi redderetur.< 

») Plutarch. 1. 1. 

*) Tacit. 1. 1: gnarum id Caesari/ 

Fabius Maximiis in actis fratrum Arvalium etiam coiimiemo- 
ratur^): 

>Adfuerunt Tmp. Caesar Augustus, Tiber. Caesar Augusti 
fil. Germanicus, Paullus Fabius Maximus«-), et a. d. XlVCaJend. 
Septembr. Augustum mortuum esse inter omnes constat^). 
Praeterea Tacitus tradit Marciam in funere illo sese ipsam illius 
mortis causam esse exclamasse et Flutarchus eam ante Fabium 
mortem sibi conscivisse narrat. 

Quibus repugnare videntur verba Ovidii, quae in epistul. 
ex Ponto IV, 6 legimus: 

»Certus eras pro me Fabiae lux, Maxime, gentis, 
Numen ad Augustum supplice voce loqui. 
Occidis ante preces. Causamque ego, Maxime, mortis — 
Nec fueram tanti — me reor esse tuae.« 
Si autem hoc loco poeta sese »causam mortis« Fabii esse 
profitetur aut non satis certa de rebus illis Romae gestis fama 
instructum fuisse — quod minus verisimile est — aut, ut 
Merkelius censet^), Fabium, cum Ovidio eadem opera^ qua 
Postumo Agrippae consultum voluisset, cum uxore de affinis 
sui restitutione consilium iniisse eique culpam erroremque 
Ovidii exulis exposuisse, ut pro poeta a Livia auxilium et 
veniam peteret, nobis est putandum. Qua re cognita nescio an 
ira Caesaris aucta sit. 

Ovidium autem cum Paullo Fabio Maximo affinitate fuisse 
coniunctum, ex carminibus eius satis apparet. Tertia enim 
illius uxor, de qua Trist. eleg. IV, 10 v. 73 seq. dicit: 
»Ultima, quae niecum seros permansit in annos, 
Sustinuit coniunx exulis esse viri« 
e gente Fabia orta erat, ut demonstrat epist. ex Ponto I, 2 v. 138 : 
»Ille ego de vestra cui data nupta domo est.« 

1) C. J. L. VI, 1, pag. 460 n. 2023 liii. 16 seq. *= Henzen, Acta 
pag. XXIX. (Marini: »Monumenti marmorei de Fratelli Ai*vali« pag. CI). 

■-) in eadem tabula iam lin. 8 huius viri nomen legitur: «Adfuemnt 
Lucius Domitius Cn. filius Ahenobarbus , Lucius Culpurnius L. fil. Piso, 
pontifex PauUus Fabius Q. f. Maximus.« 

*») Suet. Aug. aOO. Dio LVI. 20 cf. fast. Amit. et Antiat. in C. J. L* 
voL L pag. 324 et 328. 

*) prolusio ad Ibin pag. 392. 

et insequentes versus indicant eam Mareia faniiliarissime usam 
esse anteaque «Atia minore ^). Quam ad amicitiam spectant 
illa quoque verba, quae Ovidius uxori ipsi scribit-): 
»Cuhcta licet facias, nisi eris laudabilis uxor, 
Non poterit credi Marcia culta tibi.«^) 
Nec minmi illum, qui tantum valeret apud Caesarem, 
quocum tam firmis vinculis coniungeretur, auxilium sibi latu- 
rum poetam sperasse. Nam quanta amicitia inter illos, cum 
Ovidius Romae esset, floruerit, epistulae ex Ponto satis aperte 
ostendunt. Vide exempli causa ep. I, 2 v. 129 seq. ed. K.: 
»Ille ego sum, qui te colui, quem fosta solebat 
Inter convivas mensa videre tuos. 
IUe ego, qui duxi vestros Hymenaeon ad ignes 
Et cecini fausto carmina digna toro« 
et scripta sua alter alteri legebat*). Atque quanti poeta huius 
amici mores aestimaret, num dignius et amplius exponere po- 
tiiit, quam versibus illis, quos in epistul. III, 3 legimus: 
»Conveniens animo genus est tibi, nobile namque 
Pectus et Herculeae simplicitatis habes. 
Livor, iners vitium, mores non exit in altos, 
Utque latens ima vipera serpit humo. 
Mens tua sublimis supra genus eminet ipsum, 
Grandius ingenio nec tibi nonien inest«? 
Quae cum ita sint, facillime potest intellegi, cur Ovidius ad 
himc virimi, quem propter culpam in Caesarum familiam 
commissam iratimi sibi esse putavit % sibi reconciliandum et, 

') cf. Massou. V. 0. ap. Bui-m. IV, p. 49 serj. 

*) ex Ponto m, 1, V. 77 et 78. 

^) Praeterea hanc Ovidii coniugem ad Macrum et Kufum necessitudine 
attinuisse ex ep. ex Ponto 11, 10 et 11, 11, 13—18 intollogi potest. Qui- 
bus locis apparet Ovidii uxoris matrem fuisse Rufi sororem, Rufum igitui* 
eius avunculum. Ex nuptiis prioribus iiliam habuit, quam postea Suillius 
Caesai-is Germanici comes in matrimonium duxit (ex Pont. IV, 8, 9—12) 
ef. Masson 1. c. 

*) ex Ponto I, 2, 135 seq. 

^) id indicare videntur exempli causa versus illi in ep. ex Ponto I. 2 : 
»Heu mihi ! quid faciam *? Vereor no nomine lecto 
Durus et aversa cetera mente legas.« 

ut auxilium ferret, impeliendum niliil reliquerit intemptatuni. 
Adhortatur autem euni, ne vox illa, quae -trepidis reis auxilio 
esse soleat (ex Ponto I, 2 v. 116 ed. K), amicum deserat petit- 
que V. 67 seq. : 

»Suseipe Komanae facundia, Maxime, linguae 
Difficilis causae mite patrociniuni.« 

Ovidio est persuasum Fabium Maximum eum esse, qui 
Caesaris iram movere possit, illo deprecatore saluti suae optime 
consultum iri (ibid. v. 115 seqq.). Quare, quantum potest de 
arte amatoria se purgat in epist. III, 3 et demonstrare studet 
artibus illis nullum inesse crimen (III, 3 v, 51 seq. v. 69 seq.). 

Quamquam autem tanta se poena dignum fuisse noii 
negat^), tamen Caesaris iram placabilem futuram neque eum 
Fabio veniam pro exule petenti iraturum esse certo sperat: 
»Pone metus igitur, mitescet Caesaris ira 
Et veniet votis moUior hora tuis«. 

Praeterea, ut Maximi animum commoveat, in epistulis 
ad hunc missis multo diligentius, quam aliis in canninibus 
describit mala, quae sibi in exilio ferenda, pericula, quae sube- 
unda sint, locorum et hominum barbarorum asperitatem, neque 
quidquam aliud ab amico petit, nisi ut, quantum possit, efiiciat, 
ut loco commodiore et propius ad patriam suam sito esse exuli 
liceat, velut ep. ^x Pont. I, 2, v. 65 seq: 

»^ec tamen ulterius quidquam sperove precorve 
Quam male mutato posse carere loco«. 

Itaque in his potissiniimi epistulis ad Paullum Pabium 
Maximimi scriptis videmus poetani oninia exposuisse, quae 
culpam suam excusare et Caesaris animum movere possent. 
Nam dubitare non potuit, quin Maximus epistulas ipsi Augusto 
recitaturus esset. 

Quae cum ita sint, mirari non possumus, quod iam ante 
annum a. Chr. 12 nonnulla Tristium carmina ad hunc virimi 
missa esse videntur. 

Ac primmn quidem vix dubitamus, quin eleg. III, 6 (7 
apud Loers.) Fabio Maximo inscribenda sit.-) 

^) III, 3 V. 76. 

'^) ut Kochius 1. 1. pag. 8 iam suspicatur, qui Politiani senlentiam in 

Nain ut praetereamus silentio totum hoc carmen non 
minorem amicitiam longo usu effectam (v. 19 seq.) spirare 
c|uam illas epistulas iam supra laudatas, de quonam poeta v. 
3 seq. aptius potuit dicere: 

»Donec enim licuit, nec te mihi carior alter 
Nec tibi me tota iunctior urbe fuit« 
quam de Paullo Fabio Maximo et amico et affini ? Huc accedit, 
quod poeta saepius ad familiaritatem , quae amicum cum 
Augusto coniungit, eiusque apud illam gratiam respicit. Dicit 
enim v. 7 seq. : 

»Quique est in caris animi tibi candor amicis, 
Cognitus est illi, quem colis ipse, viro.« 
et v. 21 seq. eum adhortatur: 

»Sis memor et, si quas fecit tibi gratia vires, 
IUas pro nobis experiare, rogo«. 
Neque minus bene ad Fabium quadrant ea, quae v. 13 de 
eius moribus dicit, sibi, si consilio amici usus esset, nunquam 
tanta mala ferenda esse. Nostro quoque in carmine se peccasse 
concedit , sed illo peccato praemia nulla a se esse petita (v. 
33 seq.) confirmat eodemque modo, quo in aliis ad Maximum 
scriptis, culpam excusat et animum amici commovere studet, 
cum dicit: 

»Idque ita, si nullum scelus est in pectore nostro, 
Principiumque mei criminis error habet« (v. 25 seq.) 
et paullo infra v. 35 seq. : 

»Stultitiamque meum crimen debere vocari, 
Nomina si facto reddere vera velis.« 
Huc autem in carmine iterum nihil impetrare vult nisi 
»Numinis ut laesi tiat mansuetior ira 
Mutatoque minor sit mea poena loco«, 

schedis Morentinis expositain hoo cai*men Oelso propter vereuni 8 — Fabius 
Maximus enim Celsi patronus fuit — tribuendum esse refutat. Kochius 
ad sententiam suam fimiandam hasce affert causas: 
aj V. 24 convenit cum ep. ex P. I, 2, 66. 

b) v. 19 Maximo aptus est (vid. ex. P. I, 3, 63 seq. et I, 6, 1) — 
soribendum erat I, 2, 63 et I, 51, quae tamen causa non multum valet. 

c) v. 20: »Pars desiderii maxima paene mihi« levitcr alludi videtur 
Maximi nomini. 

id, quod Ovidium inprimis ab hoe petere amico iam supra 
vidimus. 

Denique id, quod Kocliius attulit, non omni veritatis 
specie carere videtur verbis: »Pars desiderii maxima paene 
niei«^) Maximi nomen significari. 

Quae cum oninia optime ad Paullum Fabium Maximum 
quadrent, adducti sumus, ut hoc carmen huic amico inscri- 
bamus. 

Neque minus apte alteram elegiam illi tiibuendam esse 
nobis persuasum est, Tristium eleg. Y, 2-). 

Quo in carmine Ovidius amicum quendam adhortatur, ut 
tandem aiiquando Caesarem pro se roget. Facillime autem 
intellegi potest, Fabium Maximum propter illam ipsani Caesaris 
familiaritatem non potuisse tam aperte et instanter ab impera- 
tore poetae irato veniam pro infelici amico petere. Fortasse 
statim initio Augusti iram frustra lenire conatus erat, num 
pauUo postea sine ulla dubitatione iterum pro exule deprecari 
ei licuit? Itaque quamquani ei semper hoc fuisse in animo 
constat, tamen eum voluntati amici nunquam potuisse satis- 
facere usque ad mortem suam ex Ovidii ipsius verbis cognos- 
cimus, qui de hoc viro in ep. ex Ponto lY, 6 v. 11 dicit: 
»Occidis ante preces.« Quid? his de causis nomie est verisi- 
millimum poetam, cum hunc quoque amicum tam potentem 
anteaque tam fidum subtraxisse »effracto colla iugo« putaret, 
ei elegiam gravis vituperationis summaeque desperationis, maxi- 
mae anxietatis et trepidae animi affectionis plenam misisseV 



1) V. 20. 

'^} Loersius in prooemio ad h. c. et Woclfelius 1. 1. pag. 1832 hoc 
carmen uxori tribuunt, quod nobis videtur esse minus verisimile. In 
omnibus enim elegiis ad illam missis (I, 6. III, 3. IV, 3. Y, 11.) eam uxo- 
rem allocutus est et verba initio eleg. V, 2: 

Ecquid ubi e Ponto nova venit epistola palles 
Et tibi soUicita solvitur illa nianu, 
vel. V. 34: »Esset, quae debet, si tibi cura mei« aliaque optime tam caro 
amico scribere potuit. Kochius hanc quoque eleg. Maximo inscribit, quam- 
quam causas, quas attulit non probamur. Nam ex similitudine sententia- 
rum, quae sint personae, non potest concludi. 

Et hic quoqiie Caesaris clenientiani collaudat, utpote qui ro- 
ganti non succenseat, sed ipsos in liostes niitem praebeat 
animum : 

»IIle deus, bene quo Komana potentia nixa est, 

Saepe suo victor lenis in lioste fiiit. 

Quid dubitas et tuta tinies? accede rogaque: 

Caesare nil ingens mitius orbis habet« 
et enarrat v. 22 seqq. magna multaque mala, quibus in exilio 
prematur. Praeterea auteni ad Maximum aptissime referuntur 
verba illa vers. 39: 

»Me miserum! quid agam, si proxima quaeque relinquunt?<3c 
quippe quo nemo in urbe cum nostro iunctior fuerit. 

Inscribemus igitur, quantum nobis videtur, non sine pro- 
babilitate hanc quoque elegiam Paullo Fabio Maximo. 

At haec hactenus; exponamus nunc, quaenam Tristium 
elegiae ad Atticum videantur esse missae. 



AtticuH. 

Attici ubi apud Ovidium mentio fiat, de Curtio Attico, 
quem Tacitus diiobus locis commemorat, cogitandum esse inter 
omnes viros doctos constat^). Quem familiaritatis vinculo cum 
Augusti domo maximeque cum Tiberio fuisse coniunctum ex 
eo intellegimus, quod unus ex arto comitatu fiiit, quocum Tibe- 
rius Capreas profectus est. Eodem loco, quo haec tradit, Taci- 
tus eum equitem Romanum ex illustribus appellat^). Num 
autem e gente Pomponia ortus cum C. Pomponio Graecino 
eiusque fratre L. Pomponio Flacco affinitate coniunctus fuerit^). 



^) cf. Nipperdey ad Tacit. Ann. IV, 58. Pauly. encycl. s. v. Fried- 
laender : Recensio etc. pag. 3 = Sittengesch. I pag. 201. Kocli. 1. 1. pag. 17. 

*^) Tacit. Ann. IV, 58: Profectio arto comitatu fuit: unus senator 
consulatu functus, Cocceius Nerva, cui legum peritia, eques Romanus 
praeter Seianum ex illustribus Curtius Atticus , ceteri liberalibus studiis 
praediti, ferme Graeci, quorum sermonibus le^aretur. 

^) ut censent AVoelfelius in version. ep. ex P. pag. 2202 et 
Hertzbergius in version. Amor. pag. 1414. 

Jiullo potest testimonio probari iieque tamen videtur esse incre- 
(libile. Atticum a Seiano Julio Marino adiutore oppressum 
esse ad annum u. c. 785 (32 p. Clir.) Tacitus narrat^). 

Minime vero probamus, quod Kochius in dissertationis 
suae pag. 18 epistulas ex Ponto ad Atticum scriptas, — sunt 
autem II, 4 et II, 7 — certe epist. II, 4, viiis doctis recte 
videri non genuinas esse putat. Carere enim eas proprietate 
et iSLonrjTi, quae cei*ta quadam rerimi personariunque de- 
scriptione contineatur, neque quidquam esse, quod claram Attici 
eiusque cuni Ovidio amicitiae imaginem nobis ante oculos po- 
nat. Ita autem illas epistulas tumere querelis et lamentationi- 
bus, ut ab eruditulo quodam grammatico ex locis Ovidianis, 
qui maestitiam spirent, compositae esse videantur. Quinam 
illi »viri docti« vel »nonniilli«, quos Kochius appellat, fuerint, 
ignoramus, at id prorsus certum est, recte neminem eorum, 
qui nostra aetate Ovidii carminibus dederunt operam, de epi- 
stiilis illis nostro poetae tribuendis dubitasse. Neque enim eae 
causae, quas Kocliius affert, obstant. Nonne epistul. II, 4 op- 
timam imaginem illorum usus et famiiiaritatis praebet? Cur 
autem hae ipsae epistulae plenae querelarum et lamentationum 
sint, facile intellegemus, si horum canninum indolem pauUo 
accuratius consideraverimus. Quod paullo infra exponemus. 

Magnam autem caritatem et amicitiam Atticum et Ovidium, 
cum Romae esset, coniimxisse semperque illos et seria et iocos 
inter se communicasse , non solum epist. ex Ponto II, 4 v. 
9 — 12 et V. 19 seqq. demonstrant, ubi poeta profitetur: 
»Seria multa niihi tecum conlata recordor, 
Nec data iucundis tempora pauca iocis. 
Saepe citae longis visae sermonibus horae, 
Saepe fuit brevior, quam mea verba dies. 



Nos fora viderunt pariter, nos porticus omnis, 
Nos via, nos iunctis curva theatra locis« etc. 
sed etiam Amorum eleg. I, 9, quae ad hunc virum scripta est, 
hoc satis aperte indicat. Praeterea ex ep. ex Ponto II, 4 



•^) Ajiii. \% 10. 

V. 13 seqq. apparet illani poeticae artis scientissimum et peritissi- 
mum fuisse et Ovidium saepe carmina sua, priusquam publi- 
earentui*, iudicio amici supposuisse. 

Jam vero, si quaerimus, quaenam Tristium elegiae huic 
aniico inscribendae esse videantux, primum haud inepte a 
Kochio 1. 1. pag. 17. eleg. V, 4 Attico tribui concedimus. 

Ad hunc enim virum videntur spectare huius carminis 
V. 27 seq. : 

»;N^ec patriam magis ille suam desiderat et quae 
Plurima cuni patria sentit abesse sibi, 
Quam vultus oculosque tuos, o dulcior illo 
Melle, quod in ceris Attica ponit apis.« 
Qui versus non solum tantum amorem et pietatem indicant, 
quantam illi in epistul. IV, 4, quos iam supra attulimus, sed 
etiam Ovidium voce »Attica« Attici nomen significare verisi- 
millimum videtur esse, praesertim cum in carminibus ad alios 
amicos scriptis eodem modo hiserit vehit III, 4 et III, 5. 

Minus autem duae ahae causae sunt probabiles, quas 
Kochius ad sententiam suam tirmandam profert. Quod enim 
in nostri carminis v, 25 seq. : 

»Teque Menoetiaden, te, qui comitatus Oresten, 
Te vocat Aegiden Euryalumque suum« 
et in ep. ex Ponto II, 4 v. 21 seq. : 

»Denique tantus amor nobis, carissime, semper 
Quantus in Aeacide Actorideque fuit« 
legamus et Menoetiades et Actorides eundeni i. e. Patroc- 
ium significent, eandeni amici personam in utroque carmine 
inthcari putat. Attamen, ut omittamus Ovidimu saepius in aliis 
(luoque epistulis talia exempla tirmae amicitiae de veterum 
memoria petita commemorasse, illo epistularum ex Ponto loco 
codices inter se differunt de scriptura. Multi enim iique optimi 
(^, A, C, D, 4^) ^) pro »Actorideque« praebent lectionem »Nes- 
torideque«, quam editores recentiores receperuut quaeque multo 
est probabilior, quod, ut recte annotat Bunnannus, hiatus 
Aeacide Actorideque insolens estNasoni. Antilochum autem 

^) in significandis codicibiis Kornium socuti sumus. 

Achillis familiarissimum fuisse ex Homeri carminibus ^) cog- 
nosci licet. 

Neque maioris momenti est tertium Kochii argumentum, 
quod Trist. Y, 4 v. 35 seq. : 

»Te sibi cum paucis meminit mansisse fidelem, 
Si paucos aliquis tresve duosve vocat« 
haud dissimiles sint ep. ex Ponto II, 7 v. 81 seq.: 
»Nec vos parva datis pauci solacia nobis, 
Quorum spectata est per mala nostra fides« 
eundem virum inteilegendum esse. Hanc autem sententiam 
non solum in Tristium libris saepius legimus velut Trist. I, 
3, 15 seq. et III, 5, 9 seq. sed etiam in epistul. ex Ponto II, 
3, V. 29 seq. exempli causa idem de Cotta Messalino laudatur, 
ut ex illorum locorum similitudine nihil concludi posse appareat. 
Sed nescio an nostrae elegiae sonus ultimique versus: 
»Fac modo, constanter profugum tueare: quod ille, 
Qui bene to novit, non rogat, ipsa rogo«, 
melius nobis demonstrent hoc in carmine de Attico esse cogi- 
tandum. 

Si enim epistulas ad hunc amicum ex Ponto scriptas 
diligenter consideramus , non possumus negare eas anxietatem 
et sollicitudinem spirare, ne illius cura languida sit. Iterum 
autem atque iterum Atticum adhortatur, ut semper infelicem 
sodalem servet et ei constantem fidem praebeat. Itaque initio 
epist. II, 4 ex amico quaerit: 

»Ecquid adhuc remanes memor infelicis amici, 
Deserit an partis languida cura suas? 
Non ita Di mihi sunt tristes, ut credere possim, 
Fasqu.e putem iam te non meminisse mei« 
et fine carminis illimi alloquitur: 

»Ne tamen haec dici possit fiducia mendax 
Stultaque credulitas nostra fuisse, cave, 
Constantique fide veterem tutare sodalem, 
Qua licet et quantum non onerosus ero.« 
Atque in altera elegia iterum interrogat, num sit etiam sodalis 



^) lUad. vj>, 612. 

relegati ciira amico. Quamquam autem sese derelictum esse 
ab illo non potest credere, tamen timore quodam et anxietate, 
ne id fiat, tenetur et hoc quoque in carmine (11, 7, 83 seq.) 
Atticum admonet: 

»Coepta tene quaeso, neque in aequore desere navim, 

Meque simul serva iudiciumque tuuni.« 
Qiia cum re optime convenit, quod liae ipsae epistulae querella- 
rum et lamentationum multitiidine alias superant, nani quo- 
modo amici animum facilius sibi reconciliare potuit quani 
misericordia illius descriptione malorum concitata? 

Cuni autem in Tristium libris nonnulla inveniantur car- 
niina, quae illis epistulis colore et proprietate sint simiilima, 
haud inepte illa quoque ad Attieimi refeni putamus, praesertim 
cum in plerisque alia praeterea indicia huius amici personam 
prodere videantur. Sunt elegiae Tristium, de quibus agitur, 
praeter Y, 4. carm., IV, 7. Y, 6. Y, 13. 

Quaruni in prima poeta queritur, quod ab amico per to- 
tum biennium, ex quo in exilio sit, nihil acceperit iitterarum: 
»Tempore tam longo cur non tua dextera versus 
Quamlibet in paucos officiosa fuit? 
Cur tua cessavit pietas scribentibus illis 
Exiguis nobis cum quibus usus erat?« 
Quamquam autem non negat tam longo itinere epistulam posse 
amitti — nani omnia, quae rerum naturae repugnent, potius 
lieri sibi esse persuasum, quam ut amicus mutatus curam in- 
felicis sedalis deponat — tamen eum admonet, ut frequenter 
scribendo suspicionem prioris amicitiae neglectae et in oblivio- 
nem adductae tollat. 

Deinde sequitur eleg. Tristium 2, de qua iam supra 
diximus. Hic autem malorum multitudine exposita et amici 
misericordia, quam, cum poeta ex patria discederet, conso- 
lando et prope aeque dolendo praestiterit, laudata, elegiam ipsam 
sic instanter adhortantem inducit poeta: 

»Fac modo, constanter profugum tueare: quod ille, 

Qui bene te novit, non rogat, ipsa rogo.« 
Maximam autem animi commotionem spirat eleg. Y, 6, quae 
sono non dissimilis est carmini 2 eiusdem libri, quod ad 

3* 

PauUum Fabiuni Maximum ab Ovidio videri missum esse iam 
supra exposiiimus. Tamen ne de hoc cogitemus amico, eo 
videmur impediri, quod in nostro carmine omnia desunt, quae 
ad Caesarum familiam pertinent. Putat enim poeta amicum, 
(jui antea fideli animo rerum suarum curam suscepisset, qui an- 
tea portus et confugium suum fuisset, in studio erga sodalem 
rebus adversis afflictum elanguisse. Maximam autem et gra- 
vissimam malorum turbam exulem se circumstare querens^ 
petit ab illo , ut compescat intempestivos timiores atque per- 
sistat in fide erga infelicem amicum v. 45 seq.: 

»Intempestivos igitur compesce tumores, 
Yela neque in medio desere nostra mari.« 
Jam transeamus ad Trist. eleg. V, 13. Iterum autem poeta 
amicum vituperat, quod tam raro ad se epistulas mittat: 

»Quod tua me raro solatur epistula, peccas. 

Remque piam praestas, et mihi verba negas. 

Hoc, precor, emenda!« 

»Di faciant, ut sit temeraria nostra querella, 

Teque putem falso non meminisse mei!« 
Neque tamen unquam credere potest amicimi immemorem 
esse infelicis sodalis. Itaque eum adhortatur, ut saepius scri- 
bendo Ovidii curam dissolvat et se eodem, quo antea, amore 
amicum complecti demonstret. 

Quid ? ista cannina nonne vinculo quodam inter se viden- 
tur esse conexa? Portasse cogitandum est amicum, quamquam 
Ovidius eum, ut ad se scriberet, saepius adhortatus esset, 
tamen tum, cum ille eleg. Y, 6 componeret, nondum volun- 
tati eius satisfecisse. Quod si probamus, facile intellegimus, 
cur hoc carmen doloris et irae tam sit plenum. Leniorem 
autem placidioremque poetae animum eleg. Y, 13 indicat, ex 
(juavidemuseum accepisse epistulam ab amico neque quidquam 
aliud optare, nisi ut sodalis saepius ad se scribat. 

At(|ue in his omnibus elegiis illum instanter et paene 
sollicitudine (luadam aftectus admonet, ut pium fidelemque 
ctiam erga infelicem amicum se praebeat neve unquam in 
officio languescat. 

Qua in re haoc carmina tam bone consentiunt cum epistu- 

lis ex Ponto ad Atticuiii scriptis, iit ipsa qiioqiie ad illum 
amicuni missa esse haud perverse videatur iudicari. Nam 
hunc anxietatis sonum maxime carminibus, quae in epistulis 
ex Ponto ad Atticum pertineant, proprium esse constat. 

Adde, quod aliae quoque causae seutentiam nostram tir- 
mare videntur. De voce »Attica« in eleg. V, 4 iam supra dixi- 
mus. In eleg. Y, 13 autem v. 27 seq.: 

» solebamus consumere longa loquendo 

Tempora, sermonem deficiente die«, 
simili modo , quo ep. ex Ponto II, 4, 9 seqq. illius communis 
studii et intimi usus noster facit mentionem, quod tam diserte 
ac diligenter expressum nusquam praeterea nisi in epistul. II, 
10 ex Ponto ad Macrum missa invenimus. Legimus enim 
illic V. 37 seq. : 

»Saepe dies sermone minor fuit inque loquendum 

Tarda per aestivos defuit hora dies.« 
Attamen vix potest dubitari, quin Ovidius, si ad Macrum 
misisset hanc elegiam, silentio non praeteriturus fuisset pro- 
pinquitatem, qua per uxorem suam cum hoc viro coniunctus 
erat (ex Ponto II, 10, 10). Neque enim is est, qui aliquid, 
quo amicorum curam incitare eosque ad iuvandum impellere 
possit, omittat. 

Huc accedit, quod nostri carminis vers. 9 seq., quibus se 
ingentia pignora ab amico accepisse Ovidius profitetur, optime 
quadrant ad ea, quae epistul. ex Pcmto II, 7 v. 35 seq. de 
Attico dicit: 

»Non igitur vereor, quia te rear esse verendum, 

Cuius amor nobis pignora multa dedit.« 
Neque minus apte ad Atticum spectant ea, quae in eleg. lY, 
7, V. 5 seqq. ampliusque in eleg. Y, 6 de intimo usu, quem 
Ovidius cum hoc amico habuerit, dicuntur. Atque ne id qui- 
dem neglegendum esse censemus, quod in ep. ex Ponto II, 
7 paene iisdem verbis amicum poeta adhortatur, quibus in 
eleg. Y, G. In illa enim et v. 83.: 

»Coepta tene, quaeso, neque in aequore desere naviuK^ 
ad Trist. Y, 6 v. 46: 

»Yela nec in medio desere nostra mari« 

et versu insequenti: 

^ileque simul serva iudiciumque tuum« 
ad illius elegiae v. 15 seq.: 

»at nun(* 
Me pariter serva iudiciumque tuum« 
alludere videtur de industria, ut adhortationes illas faciat 
instantiores. 

His caiisis adducti sumus, ut illas quatuor Tristium elegias 
Attico iiiscribamus. Qui autem factum sit, ut »intempestivi 
tumores« (Trist. Y, 6, v. 45) Attici aninuim tenuerint, ex 
Ovidii carminibus non cognosciijius. Id tamen videtur con- 
stare, non commovisse Imnc virum timores, ut Loersius isto 
loco codicem Florentinum secutus recepit, ne in odium Caesaris 
veniret, quod nuUo loco, sicut saepe in aliis carminibus fit, 
clementia Augusti proponitur et laudatur, qui nemini propter 
fidem amico servatam irascatur. 

At iam satis dictum est de Attico, transeamus ut erat 
propositum ad Brutum. 



Brutiis. 

M. Junium Brutum, Caesaris percussorem Ciceronisque 
amicum neque a Claudia, Appi Claudi cos. anni a. Chr. 54, 
neciue a Porcia, Catonis Uticensis filia, uxoribus suis, filium 
accepisse inter viros doctos videtur constare^). Itaque, cum 
esset apud Philippos mortuus, haec gentis Juniae pars evanuit 
neque postea uUi nisi Junii Silani, qui maxima apud Caesares 
auctoritate tloruerunt, a veteribus scriptoribus et in inscrip- 
tionibus commemorantur. Jure igitur miramur, quod inter 
Ovidii amicos Augusti aetate Brutum quendam invenimus et 
quod de hoc viro alii scriptores prorsus tacent, quamquam 
eum intima familiaritate cum Augusti domo coniunctum fuisse 
multumque apud illam valuisse, manifestum est. Id enim satis 
apparet, ex sono et modo, quo Ovidius in epistulis ad hunc 

*) cf. Drumaiin. 1. 1. vol. IV. pag. 4 4. Adnot. (33. 

amicum scriptis — sunt autem epist. ex Ponto I, 1. III, 9. 
IV, 6. — de imperatore et de gente Julia dicit^). Praeterea 
eum inter oratores, qui tum eloquentia floruerunt, excelluisse 
satis demonstrant epistul. ex Ponto IV, 6, v. 29 seqq. Quae 
onmia si consideramus, fortasse Woelfelii*^) sententia non est 
repudianda, (|ui Bruti nomine M. Junium Silanum significari 
censet. Fuit autem is, qui a Tacito in Annal. lib. III, cap. 24 
et 52 et libr. VI, cap. 2 atque a Dione in libr. LIX, cap. 9 
commemoratur, C. F. -^) et anno u. c. 768 consul suffectus-^) 
Patris huius viri nomen in actis fratrum Arvalium anni p. 
Chr. 38^) traditum est, ubi a. d. IX. Calend. Jun. legimus: 
)>et in locum M. Silani C. f(ili) C. Calpurnium Pisonem fratres 
Arvales cooptavit.« Ex Taciti Ann. III, 57 comperimus eum 
anno p. Chr. 22 in senatu censuisse )>ut publicis privatisque 
monimentis ad memoriam temporum non consulum nominaprae- 
scriberentur, sed eorum, qui tribuniciam potestatem gererent.« 
Anno autem p. Chr. 33 C. Caesar Germanicus M. Silani 
iiliam Juniam Claudillam in matrimonium duxit *'*), sed eundem 
duobus annis postea socerum suum, ut manus sibi inferret, 



M Tnpriniis cf. ep. I, 1, v. 45 scqq. : 

>En, Ggo pro sistro riirygiique foraminc buxi 
Gentis Juleae nomina sancta fero. 
Yaticinor moneoque, locani date sacra ferenti ! 
Xon mihi , sed niagno poscitur illo deo.« 
■^) in vers. epist. ex Ponto pag. 2187. 

^) ut exposuit Momms(Hius in epistula (juadam ad Hcnzenum scrij)ta 
(Hcnzcn: >Scavi iiel bosco etc.« pag. 11) et in Ephem. epigi-aph. 
vol. I. pag. 60 seq. Cui assentitui- Nipperdey (|uoque ad Tacit." A. HI, 
24 et II, 59. EiTaverunt autcm hac in re Borghesi: Oeuvres vol. V, 
pag. 216 (= Ann. instit. arch. vol. XXI, pag. 57), Pauly, encycl. s. v. 
Teuffol. R. L. (j.3 276, 8. Draeger. ad Tacit. Agric. c. 4, (lui illis 
locis M. Juuium M. f. Silanum intellegendum esse putaverunt. 

■*) 0. J. L. vol. I pag. 199 n. 762 (= Ritschl. 1. 1. tab. m s): >Chry- 

santhus Saufei Sp. id. aug. Drus. C. M. Sil. Cos.« et n. 763: »Fortunatus 

Crustidi Sp. K. Dec. Drus. C. M. Sil. Cos.« Fasti Antiat. in C. J. L. vol. I, 

pag. 475 n. XIV: >Drusus Caesar C. Norbanus Flaccus Suf. M. Silanus.« 

^) Honzen: Acta pag. XLIV = C. J. L. VL 1 pag. 469 n. 2028 lin. 85. 

«) Tacit. Ann. VL 20. 

coegisse constat ^). Fiiit autem, ut Monimsenus '-^) conicit, frater 
minor natu illius Silani, qui anno p. Chr. 10 consulatuni 
accepit^). Jam vero videamus, quaenam sint causae, cur Ovidii 
Brutum eundem esse virum atque M. Junium C. f. Silanum 
censeamus. Ac primum quidem optime cum versibus illis ex 
epistul. ex Ponto lY, 6 iam supra allatis convenit, quod Ta- 
citus in Annal. III, 24 huius viri insignem nobilitatem et 
eloquentiam laudat. Praeterea autem intimam eius amicitiam 
et usum, quem cum Augusti familia maximeque cum Tiberio 
habuit, Cassius Dio in libr. LIX cap. 8 his verbis describit: 
'O [1.SV Yap Ti^rigioc oiItg)? auTov eTifi-Tiaev, &azs [1.7)88 sxxXttjtov 
TTOTS (XTCauToO Sixaaai s^sX^^aai, aXX^sxstvw :ravTa au^^i^ Ta 
TOiauTa iy)(^zigiaoLi. Quae familiaritas eo quoque indicari vi- 
detur, quod Ovidius in iis epistulis, quas Augusto etiam vivo 
scripsit ad Brutum, nusquam amicum, iit se adiuvet et pro 
se ab imperatore petat veniam, adhortatur. In epistula autem 
lY, 6 pauUo post Augusti mortem scripta non solum intimam 
describit amicitiam, quae se cum Bruto coniunxerit, v. 23 seqq. : 

»Nam cum praestiteris verum mihi semper amorem, 
Hic tamen adverso tempore crevit amor: 
Quique tuas pariter lacrimas nostrasque videret, 
Passuros poenam crederet esse duos« 

sed etiam illum admonet, ut pro se imperatori novo supplicet. 
Legimus enim v. 19 seqq. : 



^) Dio LIK. 8. Sueton. Cangiil. 23. Tacit. Agiic. 4. 

*) apud Henzen.: Scavi 1. 1. 

3) Alter M. Junius Silanus M. f. auno p. Chr. 19 consul ordinarius 
fuit cum L. Norbano Balbo (cf. Tacit. Ann. II, 59. Borghesi 1. 1. V. 
pag. 216: »Ex. S. C. M. Silano M. f. L. Norbano Balbo cos.« J. K. N. 
2898. Henzen. 6432. 7419 dy. bulletino deirinstit. 1856 pag. 60). Auno 
p. Chr. 33—38 proconsul Africae fuit (Borghesi 1. 1. pag. 217 : »Fraefectus 
fabrum M. Silani M. F. Sexto Carthaginis« et pag. 208). Ad eundem M. 
Silanum pertinet Tacit. Histor. IV, 48, ubi ti-aditur: »Mox C. Caesar tur- 
bidus animi ac M. Silanum obtinentem Africam metuens ablatam i)ro- 
consuli legionem misso in cam rem legato tradidit.c Faullo postea mor- 
tuus est. 

»Qiiae prosit pietas utinam miiii, sitque malorum 
Jam modus et sacrae mitior ira domus. 
Te quoque iam liquido possum iuvare precari, 
milii non dubia cognite Brute nota.« 

Qua ex re nuUo niodo, ut Kocliius 1. 1. pag. 2 fecit, Bru- 
tum fuisse Caesaris metuentissimum concludere possumus. 
Immo vero Ovidius ipse sibi propter intimam illins cum Augusto 
familiaritatem omnia omittenda esse, quaecunque amicum in 
suspicionem et invidiam imperatoris adducere possent, intellexit. 
Quod multo fit verisimilius , si Brutum eundem esse quem 
M. Jnnium Silanum probamus. Huius enim frater D. Junius 
Silanus propter adulterium cum Julia Augusti nepte commis- 
sum, unde nosti'0 quoque poetae orta esse videtur causa exilii^), 
relegatus est^). Quae si ita erant, num potuit ab hoc amico 
noster petere auxilium Augusto vivo et exilium suum eiusque 
causam commemorare ? 

Cur autem vir ille Bruti nomen, quod eum habuisse nus- 
quam traditur, acceperit, facile intellegimus. Nam ut omitta- 
mus eum ex eadem gente, ex qua M. Juniuni Brutum illum 
duxisse originem, inter Ovidii amicos, qui quidem artius cum 
Caesarum familia coniuncti erant, nullus dignior erat, qui 
propter artium et litterarum scientiam a suis nomen illius viri 
doctissimi et summa eruditione praediti acciperet, quam hic 
vir. Ex Ovidii enim ipsius carminibus optime apparet, quanti 
poeta noster huius amici scientiam et ingenium aestimaverit, 
cum in omnibus epistulis ex Ponto ad Brutum missis multo 
diligentius studia sua poetica attingat quam in aliis. 

Neque id nobis videtur esse neglegendum, quod in tribus 
prioribus epistulanim libris, quos artius inter se cohaerere con- 
stat et primum et ultimum carmen ad hunc misit amicum. 
In illo autem (I, 1) a Bruto petit, ut benevole recipiat exulis 
epistulas et exponit, quid novum hoc carminum genus sibi 
velit. Atque amplius in ep. III, 9 de poeticis studiis agitur. 



^) cf. Masson 1. 1. ad a. u. c. DCCLXII. E. Appel: Quibus de causis 
Ovidius ab Augusto relegatus sit. Diss. i)ag. 27 i^". 
*) Ephem. epigr. 1. 1. pag. 61. 

Hie enim Ovidius se excusat de vituperatione, quain propter 
carmina sua subierat, quamque ipse initio huius epistulae ita 
exponit : 

;>Quod sit in his eadem sententia, Brute, libellis, 
Carmina nescio quem carpere nostra refers. 
Nil nisi me teiTa fruar ut propiore rogare 
Et quam sim denso cinctus ab hoste l()qui.« 
Prolitetur autem id non solum vitium carminum suoruni 
esse et sese ipsum eorum delicta videre. (v. 6 seq.). Tum se 
purgat de versibus suis parum expolitis et elaboratis. Saepe 
enim se velle aliquod mutare verbum sed viribus destitui 
iudicium, ut pigeat corrigere et longi laboris onus ferre (v. 
18 — 20). Fine autem carminis, quid de vituperatione illa 
sentiat, demonstrato petit a Bruto veniam, quod talia carmina 
componat : 

»Da veniam scriptis, quorum non gloria nobis 
Causa, sed utilitas officiumque fuit.« 
Atque ex tertiae epistulae ad Brutum scriptae (IV, 6) v. 
17 seq. : 

»Quale tamen potui, de caelite, BrutC' recenti 
Vestra procul positus carmen in ora dedi« 
cognoscimus Ovidium ad hunc amicum carmen, quo Augustum 
e vita egressum laudibus celebraret, misisse. 

Quae cum ita sint non possumus dubitare, quin Ovidius 
Bruti sententiam atque iudicium plurimi aestimaverit euinque 
doctissimum et tanquam principem inter doctos illos, quos 
saepius appellat^), habuerit. Quid ? nonne ei erat inprimis 
id agendum, ut luiius amici aequum et benevolum iudi.cium 
sibi pararet? 

Si vero quaerimus, qiiaenam Tristium elegiae probabiliter 
Bruto inscribendae sint, primum de eleg. III, 14 vel potius 
15, nam rectissime iudicavit Loersius huius libri elegiam quar- 
tam falso pro dnobus iinum carmen in miiltis codicibus scrip- 
tum esse, vix possumus dubitare. Quemnam enim inter ami- 
cos suos aptius vers. 1 seci. alloquatur noster: 

') volut op. ox Ponto 111, v. 15. 

»Cultor et antistes doctorum .sancte virorum, 
Qui facis ingenio semper, aniice, meo« 
vel. vers. 7: )>vatum studiose novorum?« Praeterea optime 
quadrat ad ea, quae iam supra de Bruto diximus, et argumen- 
tum et color nostri carminis. Commendat enim amico pro- 
geniem suam, cui parente orbae in patria esse liceat. Quam- 
(luam autem ipse concedit Metamorphoseon opus imperfectum 
esse, tamen nisi tantis rebus adversis afflictus esset, illud 
expletum summaque laude dignum se facturum fuisse confir- 
mat. Tum transit ad tertium Tristium librum, quem una cum 
nostra elegia Romam misit, rogatque amicuni: 

»Hoc quoque nescio quid nostris appone libellis, 
Diverso missum, quod tibi ab orbe venit.« 
Legenti autem ista carmina cogitandum esse, quo tempore et 
(luo loco sint composita. Quibus rebus non excusari solum 
eorum vitia, sed (juemque etiam mirari debere, quod tali in 
condici(me carmina pangere possit. Xam ingenium suum esse 
malorum multitudine fractum et imminutum iamque se latine 
loqui dedidicisse. Itaque huius quoque carminis fine petit 
ab amico: 

»Qualemcunque legas, venia dignare libellos 
Sortis et excusa condicione meae.« 

Videmus igitur non solum initium sed etiam linem 
eleg. 111, 14 Bruti personam indicare. Cur autem Ovidius 
hunc ipsum amicum carminum suoruni tutorem esse voluerit 
et cur ad hunc novum studii sui pignus ex Ponto miserit, 
unusciuisque ex iis, quae supra de hoc viro attulimus, facillime 
intellegit. 

Xescimus an eidem poetarum cultori eleg. Tristium I, 7 
sit inscribenda. Quo in carmine noster de Metamorphoseon 
tantum libris dicit. rogatque, ut opus illud, quod maius nio- 
numentum veriorque imago, quam anulus, in quo exulis 
vultus videatur insculptus, sit, Romae ab amicis benevole re- 
cipiatur: 

>His saltem vestra detur in Urbe locus«. 
At(iue diligentius, ([uam in eleg. IIl, 14 exponit fuisse illos 

libros etiam crescentes set rudes, nec propter auctoris exilium 
ultimam manmn ad eos potuisse accedere: 

»Non tamen«, inquit, »illa legi poterunt patienter ab ullo, 
Nesciet liis summam si quis abesse manum« (v. 27 seq.) 
vel pauUo inira v. 30: 

»Defuit et scriptis ultima lima nieis«. 
Itaque »veniam pro laude petit« (v. 30), quam ut facilius 
impetret, illa carmina a se ipso non esse edita seque, si licuisset, 
emendaturum fuisse eorum vitia profitetur. 

Ex quibus cognoscimus consilio et ingenio hanc elegiam 
haud dissimilem esse illi, quam supra Bruto attribuimus. 
Itaque non videtur esse ineptum hoc quoque carmen eidenr 
Ovidii amico inscribi. Quod ne faciamus, non eo impedimur 
quod in illa elegia (III, 14) iterum Metamorphoseon opus 
commemoratur et commendatur. Illic enim de tota carminum 
suorum turba Ovidius dicit et paucis versibus Metamorphoses 
attingit. Nostrum autem carmen tanquam praefationem eodeni 
tempore scriptam quo illud opus ab Ovidii amicis publicatum 
sit, esse censemus, quamque, nisi ad unum quemque lectorem 
eam refem malumus^), certe Bruto non prorsus inepte ins- 
cribemus. 



Carus. 

De hoc viro-) nusquam alibi apud veteres scriptores quid- 
quam traditum esse constat, nisi in Ovidii carminibus, ubi 
epistula ex Ponto lY, 13 ad Carum missa est et in eiusdem 
libri carmine IG inter poetas aequales a poeta nostro hic quo- 
que amicus laudatur. Ex primis illius epistulae versibus cog- 
noscimus eum Ovidio amicum vere carum se praebuisse et in 
numero sodalium non dubiorum fuisse. Eundem autem car- 



^) Huic tainen sententiae repugnare videtur initium elegiae, quod ad 
eertum quendam amicum verisimile est. Nostrae autem non obstat, quod 
v. 32 poeta allocutione: »lector« est usus, nam videmus exempli causa 
Ovidium simili modo in epistulis ad amicos scriptis Augustum esse allo- 
cutum. 

2) Teuffel. R. L. G.** 252, 7. pag. r>38. 

nien epicum de Herciile composuisse non solum eiusdem epi- 
stulae versus 11 seq. demonstrat, ubi legimus: 

»Prodent auctorem vires, (|uas Hercule dignas 
Novimus atque illi, quem canis esse pares« 
sed etiam ad idem opus versus 7 seq. epistul. 16 spectant: 
;>Et qui Junonem laesisset in Hercule, Carus, 
Junonis si non iam gener ille foret.« 
Depingit igitur Ovidius illo loco naturam et colorem Cari 
carminum, cum dicit ea quamlibet in multis libellis posita 
cognosci propter vires et gravitatem, quae iis sit propria. 
Praeterea autem multum videtur valuisse apud Caesares. Ex 
versu enim 47 seq. : 

»Sic valeant pueri, votum commune deorum, 
Quos laus formandos est tibi magna datos« 
comperimus eundem Carum educatorem praeceptoremque Cxer- 
manici tiliorum fuisse. Quae cum ita sint, facillime intellegere 
possumus, cur poeta in illa ipsa epistula (IV, 13) Caesarum 
familiam tantis extollat laudibus et studiose carmina, quae in 
Augusti honorem fecerit, commemoret. 

Hunc autem ad amicum nonnullae videntur spectare Tris- 
tium elegiae. 

Jam Burmannus et ante eum Micyllus vocativo »care« 
in Trist. lib. HI eleg. 5 (6 ed. Loers) v. 17: 

»Sum quoque, care, tuis defensus viribus absens 
— Scis Carum veri nominis esse loco, — « 
adducti sunt, ut hoc carmen eidem viro, ad quem epist. IV, 13 
scripta est, inscriberent. Quam sententiam non probatLoersius, 
qui in adnot. ad h. I. dicit, certum esse »Carum non, ut Bur- 
mannus opinetur, verum fuisse eius nomen neque eundem esse 
Carum intellegendum, ad quem sit ex Ponto IV, 13, alioquin 
ineptum esse totum istum versiculum et sane etiam verba: 
»Carum veri nominis esse Ioco.« Attamen diligenter hoc loco 
expenso facere non possumus, quin Burmanni sententiae assen- 
tiamur et elegiam nostram ad Carum illum pertinere censeamus. 

Cum enim inter omnes constet Ovidium in carminibus suis, 
ubi amicos alloquitur, nulla alia fonua nisi vel »amice« vel 

»carissime« iisum essei) — nam talia exempla velut ex Ponto 
IV, 8, 89: »care Suilli<' non sunt curanda, quia nomen est 
appositum — illum voce »care« amicum quendam signiticare certe 
nobis putandum est. Impedimur autem ne insequenti quidem 
versu : »Scis carum« etc, quominus illum amicum Carum vere 
appellatum esse arbitremur. 

Cum enim Ovidio hoc exilii tempore nondum liceret 
nomina amicorum suorum aperte carminibus inserere neque 
ulli, quin voce »care« Carus signiiicaretur, dubium esse posset, 
ambiguam apposuit sententiam. Xam si de adiectivo »caro« 
cogitamus, hoc vocabulum aut eandem formam, quam amici 
nomen habere aut nihil nisi allocutionem quandam familiarem 
eo loco, ubi poetae verum amici nomen ponendum erat, posi- 
tam esse intellegi potest. Nostram autem elegiam si cum ep. 
ex Ponto lY, 13 comparamus, non est, cur eam ad eundem 
Carum spectare negemus. Immo optime quadrat ad hunc 
amicum vere carum, quod tantae misericordiae, tanti amoris 
fideique plenum erga Ovidium calamitate afflictum se praebuit, 
ut satis vers. 7 seqq. huius carminis demonstrant. Quin etiam 
de poeta relegato bene meretur hic vir eumque defendit et 
multa signa manifesti favoris ei tribuit (v. 17 seqq.). Praeterea 
autem nostra sententia eo probatur et affirmatur, quod, ut iam 
Heinsius vidit, versu 42 nostrae elegiae: 

»Junonis gener est, qui prius hostis erat« 
ad apotheosin illam HerculisS) de qua supra diximus, videtur alludi. 

Miramur, cur non 4 quoque elegiam eiusdem libri 
Tristium (III, 4) Caro inscripserit^). In primo enim huius car- 
minis versu: 

»0 mihi care quidem semper, sed tempore duro 
Cpgnite, res postquam procubuere meae« 
voce »care« poeta eodem modo, quo in illa elegia, videtur uti. 

^) exempli causa afferam Trist. I, 5, 8. I, 9, 41. III, 6, t. IV, 7, 19. 
ex Ponto n, 4, 21. IV, 10, 3. 

'^) cf. pag. 45. 

^) Scilicet iisque ad versum 46. Nam I^ersius in editionis suao 
pag. 276 seq. roctissme domonstravit a versu 47 novam incipi elegiam, in 
qua non, ut in illa, ad unum tantum, sed ad multos vel omnes amicos cou- 
versa est oratio. 

Praeterea et soiius et sententia totius elegiae hunc amicum 
optime indicant. Admonet enim Ovidius eum, ut se intra 
fortunae mediocritatem contineat et potentium usum et familiari- 
tatem, quantum possit, vitet: 

»Usibus edocto si quicquam credis amico, 
Yive tibi et longe nomina magna fuge. 
Yive tibi, quantumque potes, praelustria vita. 
Saevum praelustri fulmen ab arce venit.« 

Cum autem Canis paulo antea^) illud educatoris munus 
iniisse verisimillimum sit, quo functus artum cum Caesarum 
familia habuit usum, facillime intellegere possumus poetam 
amico minori natu talem misisse adhortationem, ut eum ab 
iis, quae ipsimi de fortunae cuhnine deiecerant, servaret et 
retineret. Atque hoc quoque in carmine dolorem amici maxi- 
mum, cum abiret in exilium, describit v. 37 seqq. et laudat 
eius curam, quam etiam tunc praestet: 

»Nunc quoque summotum studio defendis amicum 
Et mala vix ulla parte levanda levas« (v. 41 seq.). 

Quae cum ita sint, hanc elegiam Caro non minus apte 
inscribemus, quam Tristium eleg. I, 9. 

Hoc enim in cannine poeta noster amico cuidam minori 
natu^) de eius »processu« gratulatur. Sibi iani antea fuisse 
persuasum amici ingenium non posse delitescere, sed apud 
aequales magno futurum esse in honore. llhim autem pro- 
cessum sodalem efPecisse artibus ingenuis et severis dihgenter 
excultis, quippe qui morum integiitate et ingenii eloquentiae- 
que laude floreat. 

»Sive aUquod«, inquit, »monim seu vitae labe carentis 

Est pretium, nemo pluris emendus erat. 

Sive per ingenuas ahquis caput extulit artes .... 

Quaelibet eloquio fit bona causa tuo.« 

Fine autem huius elegiae Ovidius de culpa sua dicit et 
contirmat mores suos ab Artibus illis, quae sibi exilii causa 
essent, abstinuisse. Praeterea ilhid opus iam multis annis antea 



') cf. Tnst. eleg. I, 9, de qiia paullo infra diceiiius. 
-) uain id ex toto carmine apparet. 

fuisse compositiim. Itaque erimina sua posse exeusari. Tum 
amicum admonet, ne exulis causam deserat optatque ut longius 
fortunae via progrediatiir. 

Quibus expositis, cur hoc carmen Caro tribuendum esse 
videatur, demonstremus. 

Merkelius^) dicit, si quis adCarum hanc elegiam scriptam 
esse putet, non de munere, quod ep. ex Ponto IV, 13 ad eum 
delatum esse dicatur, de educatione Drusi et Caligulae, cogitari 
posse; utrumque enim huius carminis anno nondum natum 
fuisse. Quamquam autem huic viro doctissimo non solum con- 
cedimus vers. 2 nostrae elegiae: 

»Qui legis hoc nobis non inimicus opus« 
nominis Cari designationem commode inveniri non posse, sed 
etiam poetam line anni p. Chr. 9 vel initio anni 10, quo tem- 
pore primus Tristium liber compositus est-), de Caligulae et 
Drusi educatione .dicere negandum esse, tamen haec omnia ad 
Carum illudque educationis munus optime quadrare nobis per- 
suasum est, si de primo Germanici et Agrippinae filio, Nerone 
Caesare cogitamus. Cum enim hunc anno p. Chr. 6 vel 7 
natum esse constet — nam anno 20 euni iam iuventam in- 
gressum esse Tacitus in Ann. III, 29 tradit^) — eum circa 
(juatuor annos natum Caro educandum traditum esse non vide- 
tur incredibile. Nonnullis autem annis postea Drusum et 
Caligulam eiusdem viri curae demandatos esse facile intellegi 
potest. Praeterea eo nostram sententiam comprobari censemus, 
(luod Ovidius optimos et praestantissimos amici mores, qui 
eum ad puerum formandum fecerint aptissimum, tantis ex- 
tollit laudibiis. 

At haec quidem hactenus. Kestat, ut de duabus Tristium 
elegiis V, 7 et Y, 12, quid sentiamus, exponamus. Cuinam 
Ovidii amicorum ista carmina inscribenda sint, plane in medio 

^) in edition. Trist. pag. 68. 

'-^) cf. Edmund Meyer: .>Die (.'hronologie der Ovidischen Tiistien 
und Bricfe aus Pontus niit Beziehung auf das Jahr der Schlacht im Teuto- 
burger \Valde« in :>Zcitsclu'ift fiir das Oymnasialwescn« 1878 pag. 4.^1. 

•^) cf. Nipperdcy. ad h. 1. 

relinqiumus. Siint enim iis locis, ubi poeta de condicione sua 
et de studiis suis dicit, inter se haud dissimilia atque in eadem 
re cum epistul. ex Ponto I, 5 ad Cottam Messalinum scripta 
conveniunt. Haec tamen res minime nos potest commovere, 
ut de eodem viro in illis carminibus cogitemus, cum ipse Ovi- 
dius epist. ex Ponto III, 9 v. 39 seqq. protiteatur: 

»Cum totiens eadem dicam, vix audior ulli : 

Yerbaque profectu dissimulata carent. 

Et tamen haec eadem cum sint, non scribimus isdem 

XJnaque per plures vox mea temptatopem. 

An, ne bis sensxim lector reperiret eundem, 

Unus amicorum, Brute, rogandus erat?« 

Ac ne Kochio quidem assentimur, qui 1. 1. pag. 10 Rufino 
Trist. eleg. V, 12 inscribendam videri censet. Certe enim 
diligentiam, qua Ovidius in hac elegia carminum suorum neg- 
legentiam excusare studeat, non dissimilem esse epistularum 
ex Ponto I, 3 (falso illic legemus I, 4) et III, 4 indoli et 
ingenio. Invenimus tamen hoc in epistulis ad Rufinum multo 
minus, quam in illis ad Brutum missis, de quibus iam supra 
diximus. Haec autem, quae noster in elegiis V, 7 et V, 12 
dicit, sane ad omnes amicos scribere potuit, quantum quidem 
nos videmus. In altero enim carmine (V, 7) respondet amico 
cuidam, qui ei Ovidii carmina Romae plausii et laudibus elata 
esse nuntiaverat exponitque qui fiat^ ut, quamquam non sit 
gloriae cupidus, tamen loco tam aspero et inter homines tam 
feros et incultos etiam carmina componat. In altera autem 
elegia (V, 12) amicum alloquitur, qui eum, ut lacrimabile tem- 
pus exilii studio oblectaret, in epistulis suis admonuerat. 
Prpfitetur autem »ingenium suum longa rubigine laesum tor- 
perc« et valde esse deminutum. Itaque carmina quoque iUo 
loco et tempore exilii composita parvi esse aestimanda. Quam- 
quam vero nemo illic sit, cui scripta sua legere possit, atque 
linguam vernaculam dedidicisse sibi videatur, tamen se non 
posse retineri, quin etiam in exilio carmina componat. 

Videmus igitur sane inesse in his carminibus significatio- 
nes, quas tum Ovidii amici Romae inteUegere potuerunt, quibus 

tamen, ad ([uem spectent, nos in dubio reliquimur, quod epistu- 
lae illae ab amicis ad poetam uostrum scriptae ncui sunt post- 
eris proditae. 



Jam ad finem perduximus commentationem. Hac autem 
in re, quae omnino aliqua probabilitate conici possunt, nos de- 
monstrasse confidimus. Quod vero inter Tristium personas 
viros tantum invenimus, qui arte cum Caesarum familia con- 
iuncti erant, non miramur, nam eorum maxime precibus 
Augusti animnm emoUiri posse ei erat sperandum. 

Vita. 

Natiis suin Balduinus Lorentz a. d. IV Calend. Novembr. 
anni h. s. LVI Isenbergae in urbe Saxo-Altenburgensi, patre 
Ernesto Carolo, matre Rosalia e gcnte Schmidt, quibus utrisque 
gaudeo vivis. Fidei addictus sum evangelicae. Cum sextum 
agerem anniun pater, verbi divini interpres, vico Kriebitzsch 
prope Altenburgum sito praepositus est. Primis litterarum 
elementis instructus anno h. s. LXIX in gymnasium Alten- 
burgense receptus sum, quod per octo annos frequentavi di- 
rectoribus usus primum Henrico Eduardo Fossio (f) tum 
Ernesto Alberto Richtero, quibus aeque ac ceteris huius gym- 
nasii praeceptoribus me plurimum debere libenter proliteor. 
Maturitatis testimonium adeptus vere anni h. s. LXXVII Jenam 
profectus sum, ut in studia philologica incumberem, ibique 
per tria semestria docentes audivi professores doctissimos Del- 
briick, Eucken, Rohde, A. Schmidt, M. Schmidt, Sievers. Mense 
Octobr. anni h. s. LXXVIII Lipsiam me contuli ut scholis 
interessem virorum illustrissimorum Braune, Curtius, Eckstein, 
Gotz, Heinze, Hildebrand, Lange, Lipsius, Ribbeck, Voigt, 
Zarncke. Qua in universitate unum per semestre prosemina- 
rium philologicum , quod J. Lipsius regit, frequentavi et ab 
auctumno anni h. s. LXXIX, cum unum semestre sodalis ex- 
traordinarius exercitationibus interfuissem , unum per annum 
sodalis ordinarius seminarii regii philologici a viris humanissi- 
mis G. Curtio, L. Langio, 0. Ribbeckio temperati fui. Prae- 
terea a L. Langio in societatem, in qua antiquitates Romanae 
tractantur, et ab 0. Ribbeckio in societatem philologicam re- 
ceptus sum , quarum in illa tria , in hac quatuor semestria 
usque ad hoc tempus magno cuni fructu et gaudio esse mihi 

liciiit. Deniqiie ab auctumno anni h. s. TjXXVIII exercitatio- 
nibus seminarii Germanici, quas F. Zarncke et W. Braune, et 
seminarii paedagogici, quas Fr. Eckstein instituit, a vere anni 
h. s. LXXX usque ad hoc tempus interfui. 

Quibus viris omnibus cum maximas agam gratias, tum 
L. Langii et 0. Ribbeckii, praeceptorum dilectissimorum , no- 
mina semper grata et pia memoria prosequar. 

